Nawat hizkuntzako lehen eskola murgiltze eredurantz\nAzaroko bigarren hamabostaldian Eskoriatzako (Gipuzkoa) Luis Ezeiza ikastetxeko bi irakasle Cuetzalanen (Mexiko) izan dira eta, zehatzago, Tosepan kooperatiba taldeko eskolan. Interesgarria iruditu zaigu esperientzian parte hartzen ari diren Arrate Landari eta Maika Uribesalgori elkarrizketa txiki bat egitea.\nZer dela eta egon berri zarete Eskoriatzako Luis Ezeiza ikastetxeko 2 irakasle Mexikoko Tosepan eskolan?\nGarabiden eskutik, Cuetzalanen eta bere inguruan hitz egiten den nawata berreskuratzeko edo ez galtzeko, Tosepan Kalnemaxtiloyan eskolako langileei eta zuzendariari murgiltze plana ezartzeko ereduak azaltzen eta hau burutzeko behar diren gutxieneko baldintzak mahai gainean jartzen egon gara bertan.\nZein da eskolan egin duzuen lan nagusia?\nLehenengo behatu beraiei egoeraz jabetzeko, gero gure murgiltze eredua azaldu eta gure ibilbidean aurrera egiteko garrantzitsuak izan diren akordioak, aldaketak (metodologia, antolaketa), dokumentuak (Hizkuntza eta curriculum Proiektuak)… irakasleekin partekatu ditugu.\nEskolan edo bere ingurunean zerbaitek harritu zaituzte?\nMurgiltze plana aurrera eramateko duten gogoa bai irakasleek, bai gurasoek eta irakasle guztiek nawata hitz egiteak. Bi baldintza garrantzitsu betetzen dituzten arren pauso dezente gelditzen zaie oraindik, batez ere metodologia, antolaketa eta formakuntza arloetan. Gainera, Tosepan kooperatiba taldeak gazteen formakuntzan egiten duen lanak harritu gaitu.\nMerezi izan du ahaleginak?\nBai, esperientzia polita izan da eta emaitza baikorrak ikustea, gustatuko litzaiguke\nAurrera begira bada gaiari jarraipena emateko asmorik?\nGure aldetik bai, laguntzeko prest gaude.


Petritegik irabazi du Euskal Herriko bosgarren sagardo txapelketa herrikoia - Eskualdea - Aiurri.eus\nPetritegik irabazi du Euskal Herriko bosgarren sagardo txapelketa herrikoia\nJon Ander Ubeda 2019-09-29 10:40\nAstigarragko Lizeaga izan da bigarrena, eta Usurbilgo Urdaira hirugarren. Sagardoa Route- Gipuzkoako Sagardogileen Elkarteak antolatua, 43 sagardotegik hartu dute parte aurten. Final handia Ergobian izan zen larunbat iluntzean, eta epaimahaia 325 lagunek osatu zuten.\nTxapela nori ematea sagardozaleen esku dagoela gogorarazi dute antolatzaileek, “Zein egokiago sagardoak dastatzeko kontsumitzailea baino? Herria izan da gaur Astigarragan urteko Sagardo txapelduna aukeratu duena. Herritar izatea eta sagardoa gustatzea da parte hartzeko baldintza nagusia: sagardoaren inguruko irrika berpiztea, horixe baita lortu nahi izan dena”. Txapelketa hau mugikorra da, urtetik urtera herri desberdinetan antolatzeko helburuarekin sortua. Edizio honetan final handia Ergobian izan bada ere, iraileko lehen bi asteetan Euskadiko lau herritan jokatu dira finalaurrekoak. Finalaurrekotako batzuk sagardo tradizio handia duten herrietan egin dira: Aduna, Lizartza edo Orio kasu. Azkena berriz Zornotzan izan da.\n2019ko irailaren 28an Ergobian (Astigarraga) jokatu den final handian ondorengoa izan da sailkapena:\nFinalistak orden alfabetikoan:\n1. Lizeaga (Astigarraga).\n2. Akarregi (Hernani).\n1. Rezola (Astigarraga).\n2. Egi-Luze (Orereta).\n1. Zabala (Aduna).\n2. Petritegi (Astigarraga).\n1. Gaztañaga (Andoain).\n2. Oiharte (Zerain).


Erik Jaka gaur: Zein izango da Lizartzako aurrelariaren hurrengo partida? | EITB Gai interesgarriak\nLau t'erdiko Finala\nAzken eguna: 2020/12/27\nDagoeneko badakigu nork irabazi duen kamiseta\nJuan Serrano donostiarrak bereganatu du Jokin Altunaren kamiseta, amezketarrak Lau t'erdiko finala irabaziko zuela asmatu baitu.\nLasok mendean hartu du Jaka eta finalerdietarako txartela izango du jokoan Urrutikoetxearen aurka\nUnai Lasok garaipena lortu du Erik Jakaren aurka (8-22) Lau t'erdiko Txapelketako final-laurdenetako ligaxkako bigarren jardunaldiko partidan. Jaka aurrera egiteko aukera gabe geratu da. Lasoren eta Urrutikoetxearen arteko lehia irabazten duenak lortuko du finalerdietarako sailkapena.\nErik Jakak eta Unai Lasok neurtuko dituzte indarrak Beotibarren\nLau t' erdikoaren final-laurdenetako ligaxkaren bigarren jardunaldiko azken partida jokatuko da gaur. 22:30ean emango da partida EITBn.\nErik Jakak eta Unai Lasok asteleheneko partidarako materiala aukeratu dute\nFinal-laurdenetako ligaxkaren bigarren jardunaldia itxiko duen partida jokatuko dute bi pilotariek Tolosan, eta helburu berarekin: ligaxkako lehen garaipena lortzea.\nSan Mateo Torneoak bost jaialdi izango ditu eta finala irailaren 26an jokatuko da\nBi urteren ostean, San Mateo Torneoa bueltan da. Guztira, bost jaialdi izango ditu. Final handia irailaren 26an izango da.\nAltunak eta Arangurenek galdu eta play-offa jokatu beharko dute\nAltunak eta Arangurenek 17 eta 22 galdu dute Jaka eta Tolosaren aurka, Leitzan, eta datorren asteburuan finalerdiak osatuko dituzten play-offa jokatu beharko dute. Altunaren eta Arangurenen porrotak, Olaizola eta Zabaleta zuzenean sailkatu ditu bigarren postuan.\nJaka eta Tolosa txapelketatik kanpo geratu dira (22-19)\nVictor eta Mariezkurrenaren aurka galdu dute Caixabank Masters txapelketako seigarren jardunaldian.\nLehen garaipena, Ezkurdia-Imaz bikotearentzat (22-13)\nGorriak nagusi izan dira Caixabank Masters txapelketako laugarren jardunaldiko lehen partidan. Jaka eta Tolosa izan dituzte aurkari, Plentzian.\nPeña eta Rezustak bereganatu dute Oñatiko puntua Jaka eta Tolosaren aurka\nPeña eta Rezusta 22 eta 17 gailendu zaizkie Jaka eta Tolosari Caixabank Masterseko hirugarren jardunaldian. Jon Ander Peña Tolosako aurrelaria nabarmendu da guztien gainetik.\nErik Jaka: ''Ez dut obsesionatu nahi, garrantzitsuena ondo sendatzea da''\nBaikoko pilotariari perikarditisa antzeman diote, iragan igandeko partidan ondoezik sentitu eta anbulantzian ospitalera eraman ostean.\n''Ondo nago, orain atseden hartzea tokatzen zait, eta eskerrik asko mezu guztiengatik''\nErik Jaka etxean da jada egun batzuk ospitalean pasa ostean. Pilotariari perikarditisa diagnostikatu zioten, eta etxean da jada, ospitaleko alta jaso ondoren. Mezu hau bidali du.\nJakaren perikarditisari buruzko azalpenak eman dizkigu Iñigo Simon medikuak\nErk Jaka egungo txapeldunak ez du 2021eko Buruz Burukoa jokatuko, perikarditisa diagnostikatu baitiote. Iñigo Simon Baiko Pilotako medikuak gaixotasunaren eta tratamenduaren berri eman digu.\nEgungo Buruz Buruko txapelduna den Erik Jakak ezingo du aurten titulua defendatu. Lau eta zortzi aste artean egongo da jokatu ezinda. Axier Arteagak hartuko du haren lekua txapelketan.\nErik Jaka hobera egiten ari da emaitzak espero bitartean\nIgande honetan ospitalera eraman behar izan zuten ondoezik sentitu baitzen 2021eko Binakako Txapelketako finalaren aurreko partida jokatzen ari zela.\nErik Jaka ospitalera eraman dute, jokatzen ari zela ondoezik sentitu ostean\nBuruz Buruko egungo txapelduna gaizki sentitu da Binakako Txapelketako finalaren aurreko partida jokatzen ari zela.\nJakak azken partida jokatu du Asperekin\nJakak azken partida jokatu du Asperekin. Tolosa lagun zuela, 22 eta 21 galdu du Peio Etxeberria eta Martijaren aurka. Buruz buruko txapeldunak, hemendik aurrerakoak, Baikorekin egingo ditu.\nJaka, pozik emandako urratsarekin\nBaiko Pilota enpresak fitxatu du Erik Jaka 2024ko abenduaren 31ra arte. Aspe enpresan zortzi urte eman ostean, enpresaz aldatzea erabaki du. Buruz Buruko txapelari eustea izango du lehen erronka.\nJaka: ''Ilusioz ekiten diot erronka berriari''\nErik Jakak Baiko Pilota enpresarekin sinatu du kontratua 2024ko abenduaren 31ra arte. Maiatzaren 1ean egingo du debuta enpresa berriarekin eta maiatzaren 24an jokatuko du azkenekoz Asperekin.\nLizartzako aurrelariak Asperekin zuen kontratua eten du eta Baiko Pilotarekin akordio berri bat sinatu du 2024ra arte.\nJaka-Martija eta Altuna-Mariezkurrena, finalerdien bila\nFinalerdietarako txartela jokoan izango dute bi bikoteek gaur Labrit pilotalekuan. Jaialdia 17:15ean hasiko da eta ETB1ek ta eitb.eus-ek zuzenean emango dute.\nLarunbat honetan, bi txartel jokoan Labriten: finalaurrekoetarako eta play-offetarako\nAsteburukoari begira gaur bertan hasi dira pilotariak. Labriten pilota hautaketa egin dute Peñak eta Albisuk eta Jakak eta Martijak.\nAlavesek porrota jaso du Betisen aurka azken txanpan gola hartuta


Irekia Eusko Jaurlaritza - Gobierno Vasco :: Gripearen intentsitatea maila baxuetara itzuli da EAE-n, azken aste honetan izandako beherakadaren ondoren\nGripearen intentsitatea maila baxuetara…\nDenboraldi honetan, orain arte, 804 lagun ospitaleratu behar izan dituzte, eta horietatik 186k larritasun-irizpideak betetzen zituzten\nGripearen eraginaren intentsitatea zertxobait jaitsi da aste honetan EAEn: 299,8 kasu 100.000 biztanleko; aurreko asteko 359,2 kasuren aldean. Hala ere, aurtengo gripe-epidemia beheranzko joera duela baieztatu ahal izateko, beharrezkoa izango da datozen asteetan gripeak nola eboluzionatzen duen ikustea.\nZaintza Epidemiologikoko Sarearen (Mediku Jagoleak) azken txostenaren arabera (urtarrilaren 20tik 26ra bitarteko aldia aztertu du), osasun-zentroek gripe-sindromeagatik 5.024 kontsulta erregistratu dituzte. Sasoiko aldiari dagokionez, gripea baieztatuta dutenen 804 ospitalizazio-kasu jakinarazi dira, eta horietatik 186k larritasun-irizpideak betetzen dituzte. Gainera, orain arte, 23 pertsona hil dira gripeak eragindako konplikazioen ondorioz. % 95,7k arrisku-faktoreak edo 64 urtetik gora zituzten.\nGripea, urtero agertzen den osasun publikoko arazoetako bat izateaz gainera, ondorio larriak ekar diezazkieke kalteberatasun handieneko pertsonei. Gogoan izan behar da iaz 1.662 pertsona ospitaleratu erregistratu zituztela gripea zutela baieztatuta, eta horietatik 435 larri egon zirela. Gainera, 79 lagun hil ziren.\nSintomarik izanez gero, gripeak ez du tratamendu espezifikorik. Hortaz, atseden hartzea, sukarra eteteko likido ugari eta antitermikoak hartzea dira gomendio nagusiak. Sukarrak irauten badu, medikuari galdetu beharko diogu.\nEra berean, nabarmendu behar da gaixotasun birikoa dela eta horren aurrean antibiotikoak ez direla eraginkorrak (kasu oso zehatzetan baino ez dira hartu behar, eta beti medikuak aginduta). Gainera, gomendagarria da, transmisio- eta kutsatze-indize handia duenez, prekauziozko higiene-neurriak hartzea, hala nola eztul edo doministiku egitean ahoa eta sudurra besoarekin estaltzea edo eskuak maiz garbitzea edo behin erabiltzeko zapiak erabiltzea.\nVitoria-Gasteiz, 2020ko urtarrilaren 30a\nGripearen eraginak gora egin du Euskal Autonomia Erkidegoan, maila ertainera iristeraino


Mesedez, azaldu industriaren jerga eta siglak | Martech Zone\nAzal ezazu industriaren jerga eta siglak\nAsteartea, martxoa 16, 2010 Larunbata, ekaina 27, 2015 Douglas Karr\nBesterik ez dut irakurri ni bezalako marketin teknologiako jendeari zuzendutako enpresa baten prentsa oharra. Prentsa ohar horretan aipatu zuten:\nOTT, PaaS irtenbidea, IPTV, AirTies OTT hibridoa eta OTT bideo zerbitzu plataforma, OTT bideo zerbitzuen plataforma hornitzailea, bideoak bidaltzea gailu integratuen kudeaketa sistema integratu baten bidez, OTTren demo hibridoa, bideo bidezko emisio digitala (dvb-t) , AirTies Air 7320 set-top box hibridoa, IP Multimedia Produktuen Linea, SD eta HD bideoetarako OTT konponbide integratuak onartzen dituzten deskodegileak.\nEz dut hau osatzen. Hori ez da guztia ... hona hemen azken bala:\nDVB-T / IP STB hibridoen gama berria, Air 7320 eta 7334, Air 7130, Bideo Grabaketa Pertsonal bat (PVR) STB barne disko gogorrarekin eta Air 7100 berria, definizio estandarra kostu baxuko STB.\nPrentsa oharra irakurri ondoren, ez daukat ideiarik zer egiten duen enpresa honek. Arrastorik ere ez. Hain dira oso sartuta beren industrian eta teknologian, prentsa oharra irakurtzen duen edonork zer egin, saldu, dena dela ... ulertuko zuela suposatu zutela.\nZure blogeko mezuak, txioak, prentsa oharrak eta webguneko kopiak idazten dituzunean, azaldu industriaren jerga eta zehaztu zure siglak. Agian, teknologia berri hau eztabaidatuko nuke zer demontre zen. Horren ordez, zer demontre zen benetan eta zergatik zen garrantzitsua galdetzeko idatzi nuen.\nTags: hd bideoaHDTVIptvjargonOttpaasPVRsdeta abar\nIzan zaitez Spam samariarra!\nEz zaitez Publizitate Malware biktima bihurtu\nMar 17, 2010 at 8: 35 AM\nArazo honi aurre egin nion Noobie webgunea abiarazi nuenean. Ez nuen pentsatu nahi denek zekitela RSS moduko sigle arruntek zer esan nahi zuten. Baina, bestalde, ez nuen RSSa aipatzen nuen bakoitzean Really Simply Syndication idatzi behar izan nahi. Nire irtenbidea nire webgunean glosario bat sortzea izan zen, nire artikuluetan eta blogeko mezuetan erabiltzen ditudan termino tekniko bakoitza definituz. Modu honetan sigla bat erabiltzen dudan guztietan (edo batzuek agian ez dute ulertzen teknologiako hitz bat) nire webguneko glosarioaren definizioarekin lotzen dut.\nMar 17, 2010 at 9: 42 AM\nHori ideia ederra da edozein gunetarako, Patric! Asko gustatzen zait nola lotzen zaren epe bakoitzera ere!\nMar 18, 2010 at 8: 41 AM\nHorregatik PR flaks? PR flaks onak, hala ere? kazetaritzaren oinarrizko printzipioak ulertu behar ditu. Ez da nahikoa prentsa ohar baten bidez marketin sailaren eztabaida puntuak indargabetzea. Egunkariaren berriemaile moduan idatzi behar dute, informazio garrantzitsu guztia goialdean jarri eta pieza baten hasieran siglak eta inizialismoak (adibidez, FBI, CIA) idatzi behar dituzte.\nBTW, "flak" termino erdi gutxiesgarria da PR praktikatzaile batentzat. Ordenagailu adituari frikari edo ergel deitzea bezalakoa da. Okerreko eskuetan jarri daiteke.


Ideologia ari du –\nJulen Gabiria Larak Binken, Galdakao eta Usansoloko aldizkarian.\nDenak segitzen du izaten politika. Berdin dio testuinguruak: segitzen du denak politika izaten. Eta badakit honezkero ikasia izan beharko nukeela lezioa, baina zeharo izorratzen nau, zeharo eta egunero, komunikabide publikoak izateak etengabe dabiltzanak politika egiten, ezarian, euri-langarra bezala, gehiegi bustiko ez zaituen baina hezurretaraino sartuko zaizun zirimiritxo baten moduan: ideologia ari du; publikotik, baina ideologia.\nEz da ezer berria, betiko doinua da hau, ez nabil kontinente berririk deskubritzen. Baina beti egiten zait deigarria, esate baterako covidaro betean gauden honetan, jendearen ardura bakarra osasuna denean, gure komunikabide publikoek ideologiaren zaparrada langartzen jarraitzea. Denak segitzen du izaten politika, ETBko albistegiak jarri eta ikusten duzunean lehen eguraldiaren maparako zena orain pandemiarako ere badela: batetik daudela EAEko datuak, bestetik Nafarroakoak, eta hurrena munduko gainerako tokietakoak, zorte pixka batekin agian Iparraldea deitzen dugun ezleku lanbrotsu horretakoak ere bai. Hori ez bada politika egitea, hori ez bada dosika-dosika ideologia jakin bat txertatzea inongo laborategitan testatu ez den ziztada baten antzera, azalduko ote dit norbaitek zer den orduan.\nNik nahi nuke nazio ikuspegia eskaintzen duen komunikabide publiko bat, hurbilagoak zaizkionak Hazparneko PCR probak Majadahondakoak baino, erreferenteak gure artean bilatuko dituenak, elkarrizketatuei euskaraz erantzuteko eskatuko diena.\nAgian gehiegi ari naiz eskatzen, agian neu naiz ideologia duena. Baina ez: zirimiri horrek ere badu ideologia.\nCOVID, eitb, hedabideak, ideologia, nazio ikuspegia\n[Txiorik Onena] 2020ko astez aste\n9 pentsamendu “Ideologia ari du”-ri buruz\nGilentxo 2021-01-06 11:49\n“Nik nahi nuke nazio ikuspegia eskaintzen duen komunikabide publiko bat”.\nPosible ote da hori sistema regional batean?\nOrain, “hedabide” ordez ipini “eskola”.\nPeru_Gabiriko 2021-01-06 13:57\nOso ederra iruditu zait artikulu hau.\nLangarra bezala, goitik behera irakurrita esaldi guztiekin bat egiten dut.\nPentsa dezagun bizitza honetan bakea ez dela posible. Burrukarako eginak edota antolatuak dirudite gure inguruko gauza guztiek. Geu ere ezin gara inola baketu. Ideologiak horixe dira ba finean: gure ezin bizia kanalizatzeko energia bankuak.\nAlexandre 2021-01-06 23:46\nAzquen demboretan crissi baten colpea ari naiz eusten. Guertatzen çait ecen universitate delacoan erabilcen dudala euscarazco adiarazpen bat cein ez baitute ulercen cembait iracaslec, eta gainerat, talde lanetan, jada erran drautate ecen neure adiarazteco forma berhecia dela eta nabaritzen dela ni naicela ceinac eguiten baitu nere partea, eta talde-lanec nolabaiteco coherencia lingüisticoa behar dutela. Hau batueraren orthographia erabilcen dudan arren. Beno, eguia erraitecoz, ulhercen dut erraiten drautatena, bainan problema horche dago. Behin discurso logicoac garatzeco modu normal bat erabilcen dudala euscaraz, nola degradatuco dut nere adiarazpena? Hitz internationalac erabilcen baditut eta connectore logicoen bitartez phrasse normalac eratzen baditut, euscarac ez du galcen purutassunic.\nHorrequin baterat, bi ikasgai hartu nituen castellaniaz, ceren lortu nuenean Universitatearequin contactatzen euscarazco auquera haiec jada betheac baitzeuden. Harec berce realitate bat erakussi draut. Eta ondorioz Historiaco carrera birplanteatzen ari naiz. Orain arte, carreraren erdia borroca ideologicoa içan da neretacoz. Bainan Historia sciencia serioa da. Are guehiago, Historiac sciencietan serioena içan behar luque. Berheiztu behar liçateque Memoria eta Historia, cein ez baitira gauça bera.\nUste dut EHU-UPVan ideologia cehatz batzuc impossatzen direla scienciaren gainean, eta hori Universitatearen principioen aurca dijoala.\nEuscarazco iracasleen artean asco dira osso profesional eta tchucun, bainan problema potentea dugu, eta nola iracasleac funcionario hutsac diren, gainerat Madridetic çucenean ordainduac, oraingo crissian, bacoitzac bere postua berceric ez du buruan. Orduan, ez dagoque bacar bat ere jakinça eta valoreac legalitatearen gainean jarcen duena, nic dakidala. Ondorioz, haien auctoritas guciaren valioa hutsaren hurrena baino gutiagocoa da, behar bada oilo-cacaren parecoa.\nNi ere, ez naiz tchucun aritu eta suspenso mordo bat jassoco dut, merecita. Bainan nere ulhermena carreraren bucaeran hala aphurtu içanac eta nehorrequin compartitzen ecin içaiteac hauxe nombait erraiterat bulçatzen nau.\nUniversitateco listoac, ba ez dut ulhercen nola ez den bat ere gai içan pandemiaren crissi honen interpretatione orocor bat eguitecoz, edo maila cehatzagoan COVID-19 virusa azcar detecta dadinçat test bat concebitzecoz.\nFarmacia ikasten duen lagun batec bere buruaz beste eguiten saiatu dela erran draut haren classean dagoqueen batec. Nehon ez da aguertu berri hau. Ordaindu dugu classe normal batzuengatic eta gure beguiac frigitu ditugu pantaila batean. Informatione pila bat producitu dugu, eta informatione pila hura google eta halaco empresen propietatea da.\nAguian berce Universitate bat eratu behar dugu. Ez dakit.\nEz dakit ecer.\nMamma mia, edo, jusqu’a ici tout va bien.\nAlexandre 2021-01-06 23:59\nOnline claseeac cirela eta, iracasle cembaitzuc (cehatz batzuc, ez denec) hassieratic mehatchatu guintuzten ez gueneçançacoz pantailen photoac athera, ceren legueac ez daquit cer erraiten çuelacoz, etc.\nAlexandre 2021-01-07 00:10\nIdeologia, marxista classicoençacoz dateque consciencia falsu beharrezcoa, certaraco eta systemac iraun dadinçacoz. Haren aurrean scienciac aurre eguin behar lerauquiquee, bainan marxismoa, feminismoa, specismoa eta halaco berce çabor mental thanatophiloequin intoxicatua da euscal guiçarte delacoa, nere ustetan.\nSchola classico berriac eratu beharco dira hemen, euscaraz sciencia gara dadinçat. Scienciaren bitartez egiaren hurbilpenaz jardun ahalco dugu. Ideologien baithan ez dugu ethorquiçunic. Ethorquiçun bacarra cein concebi baitaiteque ideologien baithatic da nihila edo bercela biorobotac içaitea, berce batzuen controlpean, ardi latxac baiquinan.\nAlexandre 2021-01-07 01:09\nGaur lagun batequin hitz eguin ahal ukan dut euscarari buruz, eta harec euscal paradigma berria ulhercecoz çailtassun handiac daduzca, bainan ençuteco prest dago. Nic ulhercen dut bera ceren vicitza ossoan realitate cehatz bat vici ukan baitu, alegui bat, eguiaren lekuan, ni beçala. Haren erranetan naffarrera berce euscalqui bat da. Nic erraiten deraucot ecen naffarrera ez dela euscalqui bat, standard bat baicic, ceina Naffar Statuan garatu baitzen. Lagun honen erranac gogoratzen draut haimbateri ençundacoa: Statu bat behar dugula, etc. Ba bai, prefosta, bainan Statu hura ez dugu certan asmatu, ceren ukan içan baitugu. Eta Statu haren legalitateac aztarna cehatz batzuc utzi ditu. Orduan, ikas deçagun gure legalitate proprioa. Euscaldunoc gure herriaren ascatassunaren aldeco asmoan ez dugu certan satanisten edo berce sasicumeen aldeco asmoequin bat eguin.\nAlpargatero 2021-01-07 10:26\nBada, nire iritiz ETBk, telebista publikoa den heinean, errealitate ofiziala islatu behar du, kulturalari ere bere lekua utziz, jakina. Adibidez, ni sutu egiten naiz esatariari honelakoak entzuten dizkiodanean: “Gaur Espainian Bazko Militarra ospatu dute”, atzerriko herrialde bati buruz arituko balitz bezala.\nAdolfo 2021-01-08 12:31\nEAEko gobernuan PSOE dagoen bitartean, ahaztu horretaz. Euskal Irrati Telebista ez da inoiz izango Euskal Herriko Irrati Telebista. Eta PSOE ez dagoenean ere ez litzateke izango. Komunikabide publikoen helburu nagusia gobernuan daudenek gobernuan jarraitzea baita.\nMikel 2021-01-08 19:03\nIdeologia “ari du” zalantzarik gabe, hainbat eta hainbat gauzatan ikus daiteke. Baina ez ditzagun ardurak desbidera, bakoitzari berea.\nEuskal Herri kontinentaleko datuekin, komunikazioari dagokionez, askotan dagoen arazoa datu hoiek lortzeko zailtasuna da. Hedabideek datuak erakundeetatik lortzen dituzte eta hauek dira datuak zein eremuren arabera emango dituzten erabakitzen dutenak. EHren ekialdean dagoen eta “Iparralde” deitzen diogun eremu horretako datuak normalean Frantziar administrazio egituren arabera ematen dituzte hango erakundeek, hau da, Frantziako inguruko eskualdekoekin nahastuta. Frantziako administrazioa Akitaniak 1000 kasu berri daudela esatera mugatzen bada, nola jakin zenbat dagozkien Euskal lurraldeei? Biztanleriaren arabera 3ko erregela aplikatuta? Hori ez da ez datu zuzena ez eta fidagarria ere.\nHorregatik ikus dezakegu, Berrian adibidez, “Hegoaldean” (Nafarroakoak+EAEkoak batuta) hainbeste kasu berri… eta halako izenburuak eta ez EHn hainbeste kasu berri… bezalakoak. Hedabidearen borondatetik harago doan arazoa da kasu hortan.


Vellum: liburu digitalak, errazago | Faroa\n← Eskuin espainiarraren erregaia\nAnbotoko heretikoak eta Elizaren gehiegikeriak →\nOrain arte zaila izan da nork bere liburu digitala txukun sortu eta argitaratzea, letratipo dotoreekin, kapitulu eta izenburu txukunekin. Orain, berriz, Vellum dago, doako aplikazio bat Mac ordenagailuetarako, eta horrek gauzak izugarri errazten ditu.\nBrad West eta Brad Andalman Pixar animazio-enpresako bi langile ohik sortu zuten Vellum, ikusita zein zaila zen idazleentzat liburu elektronikoak bere kasa argitaratzea. Ez dago ukatzerik lan ona egin dutela, Vellumekin askoz ere errazagoa baita liburu elektroniko bat egin eta argitaratzea.\nAbiapuntua .DOCX dokumentu bat da. Berdin da idazleak zein aplikazio erabili duen bere lana idazteko, Word, Scrivener edo Ulysses, nik erabili ditudan hiru aipatzearren. Idatzitakoa gordetzen da .DOCX formatuan, eta hori inportatu egiten da Vellum aplikaziora.\nIdazleak kapitulutan antolatu badu bere lana, zenbakiak erabilita esate baterako, Vellumek hori atzeman, eta kapitulutan antolatuko du liburua. Hortik aurrera, prozedura erraza da, Vellumen egitura errazari esker, berau hiru zutabetan baitago antolatuta: ezker zutabean, kapituluak; erdikoan, aukeratutako kapitulu baten testua; eta eskuinekoan, zelan ikusten den azken emaitza telefono, tableta edo liburu-irakurgailu batean.\nIdazleak manipulatu ditzake letratipoak, estiloak eta txantiloiak, eta berehala ikusi zelan ikusiko den azken aparailuan, esportatzen ibili behar barik, eta gero probatzen han eta hemen. Hortxe dago Vellumen abantailarik handienetakoa.\nAzken emaitza (liburu digitala, alegia) salgai jar daiteke Applen iBooks dendan, Amazon, Kobo, Nook eta Google Play dendetan, Vellumek zehatz-mehatz esportatzen du-eta liburua denda horiek eskatzen dituzten xehetasun guztiekin. Halaber, aukera ematen du liburua ePub formatuan esportatzeko, beta irakurleek iradokizunak egin ditzaten.\nLiburu bat argitaratzea 30 dolar kostatzen da; 10 liburu argitaratzea, berriz, 100 dolar; eta lizentzia mugagabea erostea, 200 dolar. Hemen dago tutorial ona, eta bertatik jaits daiteke Vellum aplikazioa.\nProbatu dut aplikazioa, lehendabizi jaitsita eta gero tutoriala eginda, baita bertan nire materiala txertatuta, eta zoragarri ibili da. Soilik azken pausoa ez dut eman, liburua formatu guztietan argitaratzea. Hori liburu bat egin nahi dudanerako utziko dut.\nKategoria: Liburuak Etiketak "google play", "liburu digitalak", 2016, ibooks, kindle, kobo, liburuak, nook, vellum. Gorde lotura.\n2 Responses to Vellum: liburu digitalak, errazago\n2016(e)ko uztailaren 15a 11:25\nLeanpub izeneko plataforma ere oso herramienta potentea da liburuak sortzeko. Markdown formatoa erabiltzen da edukia sortzeko, doakoa da eta idazleak erabakitzen du liburuaren prezioa edo doainik ere eskeini dezake. Plataforma portzentai txiki batekin gelditzen da salmentako. Eta noski, web aplikazio bat izanik, ezer instalatu gabe 😉\n2016(e)ko uztailaren 15a 14:03\nMila esker, Andoni, Leanpub plataformaren berri emateagatik. Begiratuko dut. Ondo segi!\nUtzi erantzuna Andoni(r)i Utzi erantzuna


Nafarroako Aldizkari Ofiziala 49. zenbakia - Data: 2008ko apirilaren 18a - navarra.es\n49. ALDIZKARIA - 2008ko apirilaren 18a\n1.3.6. Beste batzuk\n133/2008 FORU AGINDUA, martxoaren 25ekoa, Lehendakaritza, Justizia eta Barne kontseilariak emana, Nafarroako Foruzaingoko Zerbitzuen Gutun berria onesten duena.\nZerbitzuen Gutunak Administrazio Publikoak hobetu eta modernizatzeko tresna izateko sortu dira.\nGaur egun, Zerbitzuen Gutunen sorrera, edukiak eta eginkizunak Politika publikoak eta zerbitzu publikoen kalitatea ebaluatzeari buruzko abenduaren 29ko 21/2005 Foru Legeko 18. artikulutik 21. artikulura bitarte arautzen dira. Foru lege horretako 20. artikuluak hauxe xedatzen du: "Nafarroako Foru Komunitateko administrazioaren kasuan, departamentu bakoitzak eta erakunde autonomo bakoitzak bere Zerbitzuen Gutuna prestatuko du, foru lege honek indarra hartu eta gehienez ere hiru urteko epean."\nMaiatzaren 9ko 72/2005 Foru Dekretuaren bidez, Nafarroako Gobernuak Nafarroako Foru Komunitateko Administrazioaren eta haren erakunde autonomoen Zerbitzuen Gutunak arautu zituen. Gero, Lehendakaritza, Justizia eta Barne kontseilariaren urriaren 11ko 119/2005 Foru Aginduaren bidez, Zerbitzuen Gutunen diseinua eta egitura ezarri zen.\nNafarroako Foruzaingoak zerbitzuen lehen gutun bat sustatua zuen, Lehendakaritza, Justizia eta Barne kontseilariaren otsailaren 23ko 38/2006 Foru Aginduaren bidez. Zerbitzuen lehen gutun hori abian jarriz geroztik izan diren inguruabar batzuek erakutsi dute komenigarria dela gutuna eguneratu eta hobetzea, hori guztia Foruzaingoaren antolamendu geroz eta handiagoaren ondorioz.\nHorrenbestez, eta Nafarroako Foru Komunitateko Administrazioaren eta haren erakunde autonomoen Zerbitzuen Gutunak arautzen dituen maiatzaren 9ko 72/2005 Foru Dekretuaren 5.1 artikuluaren bidez esleituak ditudan eskurantzez baliatuz,\n1. Nafarroako Foruzaingoaren Zerbitzuen Gutun berria onestea. Foru agindu honen eranskinean dago.\n2. Foru agindu hau Nafarroako ALDIZKARI OFIZIALean argitaratzea, orok jakin dezan.\nIruñean, 2008ko martxoaren 25ean.-Lehendakaritza, Justizia eta Barne kontseilaria, Javier Caballero Martínez.\nNAFARROAKO FORUZAINGOAREN ZERBITZUEN GUTUNA\nNafarroako Foruzaingoa Lehendakaritza, Justizia eta Barne Departamentuaren mende dago eta hango Barne Zuzendaritza Nagusiari atxikirik.\nForuzaingoaren eginkizunek arau hauetan dute oinarri juridikoa: Espainiako 1978ko Konstituzioa, Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoa, Segurtasun Indar eta Kidegoak arautzen dituen martxoaren 13ko 2/1986 Lege Organikoa, Nafarroako Segurtasun Publikoari buruzko ekainaren 20ko 8/2006 Foru Legea eta Nafarroako Poliziei buruzko martxoaren 23ko 8/2007 Foru Legea. Foruzaingoaren eginkizun nagusia da legeriaren arabera pertsonek dituzten askatasun eta eskubideak babestu eta zaintzea, segurtasun eta lasaitasun publikoa bermatzea, delinkuentziari aurrea hartzea eta herritarrei laguntza eta zerbitzuak ematea.\nNafarroako Gobernuak Nafarroako Foru Komunitateko segurtasunaren administrazioa taxutu du forma aldetik, herritarren babes eta segurtasunaren arloko agintari gorenen eginkizunak zehaztu ditu eta Foruzaingorako antolaketa eredua ezarri, Foru Komunitatean herritarren premiei modu integralean erantzuteko aukera emateko moduan, Nafarroako erreferentziazko polizia izan dadin.\n2.-Helburua, eginkizunak eta balioak.\n2.1. Nafarroako Poliziei buruzko martxoaren 23ko 8/2007 Foru Legearen 3. artikuluan ageri den moduan, Nafarroako Polizia Kidegoek eta, beraz, Nafarroako Foruzaingoak, helburu hau dute:\na) Legeriaren arabera pertsonek dituzten askatasun eta eskubideak babestu eta zaintzea.\nb) Segurtasun eta lasaitasun publikoa zaintzea, legeak errespetatzen direla bermatzea eta gizartearen ordena gordetzea.\nc) Delinkuentziari aurrea hartzea eta haren kontra borrokatzea.\nd) Herritarrei laguntza eta zerbitzuak ematea.\n2.2. Nafarroako Foruzaingoaren eginkizunak Nafarroako Poliziei buruzko martxoaren 23ko 8/2007 Foru Legearen 9. artikuluan aurreikusitakoak dira, hauexek alegia:\na) Herritarren segurtasuna, eskubide eta askatasun publikoen erabilera baketsua eta pertsonen eta ondasunen babesa bermatzea.\nb) Legeak eta Foru Komunitatearen eskumeneko arloei aplikatu beharreko gainerako xedapen orokorrak, eta, orobat, Nafarroako Foru Komunitateko organoen egintzak betetzen diren begiratzea, ikuskapenak eginez, salatuz eta nahitaez betearaziz.\nc) Foru Komunitateko agintariak zaindu eta babestea.\nd) Nafarroako Foru Komunitateko erakundeen eta bere entitate instrumentalen mende dauden pertsona, eraikin eta instalazioak zaindu eta babestea.\ne) Nafarroako Foru Komunitatearen eskumenekoak diren oinarrizko zerbitzu publikoen funtzionamendu egokia bermatzea.\nf) Nafarroako Foru Komunitatearen lurraldean zirkulazioa antolatzea, eskumenak banatzeko Estatuarekin izenpetzen diren eta unean-unean indarra duten hitzarmenekin bat, salbu eta eskumena legez udaltzaingoari badagokio.\ng) Garraioen arloan jardun eta ikuskapenak egitea, indarra duten legeetan xedatutakoarekin bat.\nh) Herritarren segurtasunari eta ordenari eustea eta, bidezkoa denean, ordena bere onera ekartzea, behar diren esku-hartzeen bitartez, eta bereziki, espazio publikoak zaintzea, manifestazioak babestu eta antolatzea eta jendearen elkarretaratze handietan ordenari eustea.\ni) Ondasunak eta pertsonak babestea eta haiei laguntzea, batez ere istripua dagoenean eta larrialdietan, xedapenen eta, bidezkoa denean, babes zibileko planen arabera.\nj) Trafiko istripuetan atestatuak instruitzea, f) letran ezarritako eginkizunen esparruan.\nk) Delituei aurrea hartzea eta delituak eragozteko behar diren eginbideak egitea.\nl) Polizia judizialaren lana, legeek adierazten dituzten kasu eta moduetan.\nm) Nafarroako toki entitateetako agintariekin elkarlanean aritzea eta elkarri laguntzea, baldin eta haiek eskatzen badute, aplikatzekoak diren xedapenetan ezartzen den moduan.\nn) Segurtasun Indar eta Kidegoekin elkarlanean aritzea eta elkarri laguntzea, legeek ezarritako kasuetan.\nñ) Segurtasun Indar eta Kidego guztiekin lankidetzan aritzea polizientzat interesa duen informazioa biltzen, tratatzen eta elkarri ematen.\no) Nafarroako Foru Komunitatean aritzen diren segurtasun pribatuko enpresak ikuskatzea eta haien zerbitzu, jarduketa, baliabide eta langileak kontrolatzea, indarreko legeetan ezarrita dagoenari jarraikiz.\np) Gatazka pribatuak adiskidetasunez konpontzen laguntzea, horretarako laguntza eskatzen zaionean.\nq) Legeek esleitzen dizkion gainerako eginkizunak eta, zehazki, legeek autonomia erkidegoetako segurtasun kidegoei esleitzen dizkietenak.\n2.3. Nafarroako Foruzaingoak bere eginkizunak betetzean oinarri dituen balioei dagokienez, Nafarroako Poliziei buruzko martxoaren 23ko 8/2007 Foru Legearen 4. artikuluan azaltzen diren oinarrizko printzipioak aipatu behar dira:\na) Konstituzioak, Nafarroako Foru Eraentza Berrezarri eta Hobetzeari buruzko Lege Organikoak eta indarra duen gainerako legeriak agintzen dutena bete eta betearaziko dute.\nb) Erabateko neutraltasun politikoz eta inpartzialtasunez jokatuko dute eta, horrenbestez, arraza, erlijioa, iritzia, sexua, hizkuntza, jaioterria, bizitokia edo beste edozein gizarte egoera edo inguruabar pertsonal dela kausa inolako bazterketarik egin gabe.\nc) Osotasunez eta duintasunez jokatuko dute eta ustelkeriazko egintza orori aurre eginen diote irmoki.\nd) Hierarkia eta mendekotasun printzipioei men eginen diete. Dena dela, beharrezko obedientzia hori ezin izanen da baliatu delitua dakarren edo nabarmen legeen kontra doan zerbait egiteko aginduren bat babesteko.\ne) Zerbitzua dela eta egiten dituzten jarduketen berri emanen diete kidegoko buruei, hala nola lan horien kausa eta zergatikoen berri ere.\nf) Justizia Administrazioari laguntzea indarreko arauetan ezarrita dagoen moduan.\ng) Abusuan, arbitrariotasunean edo bazterkerian oinarritzen diren jokabideak galaraziko dituzte, horrek indarkeria fisiko edo morala ekartzen badu.\nh) Herritarrekiko tratuan egoki eta adeitasunez jokatuko dute beti eta beharrezkoa denean edo herritarrek eskatzen dutenetan haiek laguntzen eta babesten ahaleginduko dira, eta egiten dituzten esku-hartzeen kausa eta helburuei buruz behar den informazioa emanen diete.\ni) Kementsu eta azkar jokatuko dute, jokabide hori kalte larri, berehalako edo konponezin bat saihesteko beharrezkoa denean. Horrelakoetan, koherentzia, egokitasun eta proportzionaltasun printzipioen arabera erabiliko dituzte eskura dituzten baliabideak.\nj) Erregelamenduzko armak beren edo beste pertsona batzuen bizia edo osotasun fisikoa benetan arrisku larrian dagoenean baino ez dituzte erabiliko, edo herritarren segurtasunerako arrisku larria dagoen egoeretan.\nk) Atxiloketa bat egiten dutenean, beren burua kasuan kasuko polizia kidegoko kide gisa identifikatuko dute, bai, halaber, beren jokabideak herritarrek legez dituzten eskubide eta askatasun publikoak mugatzen dituen egoera guztietan.\nl) Atxiloturik dauden edo zaintzapean dituen pertsonen bizia eta osotasun fisikoa begiratuko dute eta haien ohorea eta duintasuna errespetatuko.\nm) Pertsona bat atxilotzen den kasuetarako, legeriak ezartzen dituen izapide, epe eta betebeharrak behar bezala bete eta begiratuko dituzte, epaileen aurrera lehenbailehen eramateko.\nn) Lan dedikazioari dagokionez, erabateko dedikazioarekin arituko dira, eta, hortaz, pertsonen bizia eta osotasuna, legea eta herritarren segurtasuna defendatu behar diren guztietan esku hartuko dute, nonahi egonda, lanean izan ala ez izan, baita edozein delitu saihesteko ere.\nñ) Lanbideko sekretuari dagokionez, laneko jarduna dela bide eskuratzen duten informazioa isilpean gordeko dute zorrozki, informazio iturrien berri eman gabe, salbu eta dagozkien eginkizunengatik edo lege-xedapenak aginduta beharrezkoa denean.\no) Lanbide jardueran legezko arauak, beren lanbidea arautzen duten eregelamenduzko arauak edo artikulu honetako printzipioak urratuz egiten dituzten egintzen erantzule zuzenak izanen dira, deusetan galarazi gabe Administrazio Publikoei egokitzen ahal zaien ondare-erantzukizuna.\n3.-Zerbitzua, konpromisoak eta betetzearen adierazleak.\n1. Herritarrentzako arreta eta laguntza berehalakoa eta etengabea, eguneko 24 orduetan, urteko egun guztietan.\n-Baliabideak abian jartzeko batez besteko denbora, Aginte eta Koordinazio Zentroan larrialdiko dei bat jasotzen den unetik, 90 segundutik beherakoa.\n-Behar den aplikazio informatikoan erregistratzea.\n2. Foruzaingoari egindako eskaeretan herritarrei arreta integrala eta pertsonala ematea.\n-Herritarrei eta, bereziki, delituen biktimei arreta integrala eta pertsonala ematea, eguneko 24 orduetan, urteko egun guztietan, herritarrentzako arreta bulego guztietan.\n-Herritarrek Herritarrendako Laguntza Bulegoan aurkeztutako erreklamazio kopurua eta egiten diren asebetetzearen gaineko inkestak.\n3. Herritarrek aurkeztutako salaketa administratiboak jaso eta tramitatzea.\n-Salaketa aurkezten denetik gehienez ere 72 orduko epean harremanetan jartzea salaketa egin duen herritarrarekin, eta horren gaineko tramitazioaren berri ematea.\n-Unitate instrukzio egileak erregistro poliziala egitea artxibo fisiko nahiz informatikoetan.\n4. Interesdunari esparru administratiboko eginbide polizialak ematea, honek araudi indardunari jarraikiz eskatuz gero.\n-Administrazio esparruko eginbide polizialak ematea, eskabidea jaso eta hamabost eguneko epean.\n-Unitate instrukzio egileak erregistro poliziala egitea artxibo fisiko edo informatikoetan.\n5. Erreklamazio, iradokizun eta eskertze zerbitzua.\n-Afera jaso eta 72 orduko epean herritarrarekin harremanetan jartzea.\n6. Erreklamazio, iradokizun eta eskertze zerbitzua.\n-Erreklamazio, iradokizun eta eskertze guztiei idatziz erantzutea, hilabeteko epean.\n7. Bide Hezkuntza eta Segurtasuna.\n-Bide hezkuntzaren eta segurtasunaren gainean Foruzaingoari eskatzen zaizkion zabalkunde ekintzen %100az arduratzea.\n8. "Ate irekien" programa ikastetxeentzat.\n-Ikastetxeek egiten dituzten eskaeren %100az arduratzea.\n9. Herritarren segurtasuna eta eskubide eta askatasun publikoen erabilera baketsua bermatzea.\n-Hurbileko patruila lanetan 10.000 ordu egitea urtean.\n-Hurbileko patruila lanetan urtean egindako orduak, artxibo fisiko edo informatikoetan erregistratuak.\n10. Herritarren segurtasuna eta eskubide eta askatasun publikoen erabilera baketsua bermatzea.\n-Ikastetxeetan prebentziozko 9.000 patruila zerbitzu egitea urtean.\n-Zerbitzuen kopurua, artxibo fisiko edo informatikoetan erregistratua.\n11. Herritarren segurtasuna eta eskubide eta askatasun publikoen erabilera baketsua bermatzea.\n-Industrialdeetan prebentziozko 16.800 patruila zerbitzu egitea urtean.\n12. Herritarren segurtasuna eta eskubide eta askatasun publikoen erabilera baketsua bermatzea.\n-Bizileku eremuetako etxebizitzen inguruan prebentziozko 3.600 patruila zerbitzu egitea urtean.\n13. Desagertutako pertsonak bilatzeko zerbitzua.\n-Pertsona baten desagertzearen berri Foruzaingoan jaso eta 30 minutuko epean, gehienez ere, bilatzeko dispositiboa abian jaratzea, kasuen %100ean.\n-Arlo horretako ardura duten unitateek erregistro poliziala egitea artxibo fisiko edo informatikoetan.\n14. Prebentziozko kontrolak trafikoan eta garraioetan.\n-Prebentziozko 600.000 kontrol egitea urtean.\n-Artxibo fisiko edo informatikoetan erregistratzea.\n15. Bide segurtasuneko berariazko programak.\n-Bide segurtasunaren arloan berariazko 8 kanpaina gutxienez egitea urtean.\n16. Bide segurtasuneko berariazko programak.\n-Bide segurtasunaren arloan berariako 6 kanpaina gutxienez egitea urtean Nafarroako toki entitateetako beste polizia kidego batzuekin batera.\n17. Zirkulazio istripuak izaten dituztenei laguntza pertsonalizatua emateko zerbitzua.\n-Zirkulazio istripu larrien %100ean bertan parte izan direnekin harremanetan jartzea, istripuan kalteren bat izan dutenen eboluzioaren berri izateko, eta Foruzaingoan emandako zerbitzua hobetzeko aukerak biltzea, hilabeteko epean gehienez, istripuko instrukzio unitateak.\n18. Alkoholemia kontrolak zirkulazio istripuetan.\n-Alkoholemia probak egitea zirkulazio istripuen %100ean, proba egitea galarazten duen arrazoi justifikaturen bat dagoenean izan ezik.\n19. Ingurumena babesteko berariazko programak.\n-Ingurumenaren babesaren arloan berariazko 4 kanpaina gutxienez egitea urtean.\n20. Prebentziozko kontrolak egitea ingurumenaren babesaren arloan.\n-Prebentziozko 7.000 kontrol egitea urtean.\n21. Jokoaren arloko prebentzio planak.\n-Joko aretoen, josteta aretoen eta bingoen %100 ikuskatzea urtero.\n22. Zezen ikuskizunetako prebentzio planak.\n-Zezena hiltzen duten ikuskizunen %100 eta zezena hil gabeko ikuskizunen %90 ikuskatzea, urtero.\n23. Ikuskizun publikoetako prebentzio planak.\n-2.000 pertsona baino gehiago hartzen dituzten ikuskizun finko eta behin-behineko guztietan segurtasun neurriak ikuskatzea.\n24. Kirol ikuskizunetako prebentzio planak.\n-Futboleko eta eskubaloiko kategoria nazional gorenetan aritzen diren nafar taldeek Nafarroako Foru Komunitatean egiten dituzten kirol ikuskizun guztietan segurtasun neurriak ikuskatzea.\n25. Tabakoa eta alkohola adingabeei saltzearen inguruko prebentzio planak.\n-Tabakoa eta/edo alkohola 18 urtetik beherakoei saltzen dieten saltoki guztiak ikuskatzea, edozein herritarrek edo erakunde publikok eskaturik.\n26. Zarata kontrolatzearen arloko prebentzio planak.\n-Zarata mailen kontrolak (sonometriak) %100eko kasuetan egitea, edozein herritarrek edo erakunde publikok eskaturik.\n4.-Zerbitzuen gutunaren kudeaketa.\nZerbitzu Gutun honen kudeaketa Foruzaingoak eginen du, eta Foruzaingoaren burua izanen da horren erantzulea.\nArloburuek izanen dute 3. artikuluan hartutako konpromisoak gauzatzeko behar diren neurriak hartzeko ardura, bakoitzak bere jardun esparruan, bai eta kasuan kasuko adierazleen bilakaerararen jarraipena eta aldizkako kontrola egitekoa ere.\nBarne Araubideko Dibisioak urtero eginen du auditoria bat, konpromisoak eta adierazleen jarraipena noraino bete diren osotara edo hein batean egiaztatzeko; unitate hori izanen da, Zerbitzuen Gutunari dagokionez, erreferentziazko eta koordinaziorako unitatea.\nAuditorietan Arloko burutzetarako gomendioak jasotzen ahal dira, eta burutzek behar den guztia beteko dute hobekuntzak sustatzeko eta, ahal dela, hurrengo aldian horiek gauzatzeko.\nAuditoriaren txostena Lehendakaritza, Justizia eta Barne kontseilariari eta Barne zuzendari nagusiari igorriko zaie.\nNafarroako Foruzaingoak ematen dituen zerbitzuak babesten dituzten xedapen orokorrak, espezialitateetarako dauden arau xedapenak alde batera utzi gabe, hauexek dira:\n-Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoa.\n-8/2006 Foru Legea, ekainaren 20koa, Nafarroako Segurtasun Publikoari buruzkoa.\n-8/2007 Foru Legea, martxoaren 23koa, Nafarroako Poliziei buruzkoa.\n-57/2002 Foru Dekretua, martxoaren 25ekoa, Foruzaingoko lanpostuak betetzeko Erregelamendua onesten duena.\n-718/2003 Foru Dekretua, abenduaren 29koa, Nafarroako Foruzaingoko Langileen Erregelamendua onesten duena.\n-265/2004 Foru Dekretua, uztailaren 26koa, Nafarroako Foruzaingoaren antolamendu eta funtzionamenduaren Erregelamendua onesten duena, eta hura garatzen duten foru aginduak.\n-1/2005 Foru Dekretua, urtarrilaren 10ekoa, Nafarroako Foruzaingoko kideen lanaldien, ordutegien eta ordainsarien Erregelamendua onesten duena.\n6.-Zerbitzuen erabiltzaileen eskubideak.\nHerritarrek, Nafarroako Foruzaingoarekin dituzten harremanetan, honakoetarako eskubidea dute:\n-Foruzaingoaren jarduera orok aintzat har ditzan, oinarri eta muga gisa, eskubide eta askatasunen erabilera librearen babesa, pertsonen eta haien ondasunen defentsa eta segurtasun juridikoa.\n-Laguntza iraunkorra, premia izanez gero, 112 larrialdietako telefonoaren bitartez edo zuzenean Nafarroako Foru Komunitatean Foruzaingoak duen edozein polizia etxetara joz.\n-Uneoro legeria indardunari lotzen zaion polizia zerbitzua.\n-Zerbitzu publikoan ari diren profesionalak direla eta haien bokazioa kide diren erkidegoari zerbitzua ematea dela uneoro gogoan izanen duen jardun poliziala.\n-Foruzainengandik tratu zuzena, banan-banakoa, egokia, zaindua, eraginkorra eta konprometitua jasotzea.\n-Foruzaingoaren inpartzialtasuna jarduketa guztietan, intimitate pertsonala errespetatzea eta Foruzaingoak bere zerbitzuaren ondorioz jakiten dituen aferen konfidetzialtasuna.\n-Bereziki, herritarrei kaltea eragiten ahal dien edozein ekintza arbitrario saihestuko dute foruzainek, bai eta lehentasunezko edo pribilejiozko tratua edozein arrazoi dela eta.\n-Eskatutako aferak arretaz tramita daitezen, eta interesdun izaera duen prozedurak zer tramitazio egoeratan dauden jakiteko.\n-Iradokizunak egin eta erreklamazioak eta/edo eskertzeak aurkeztea Nafarroako Foruzaingoarekin dituen harremanen inguruan.\n7.-Foruzaingoaren zerbitzuak hobetzen laguntzea eta parte hartzea\nNafarroako Foruzaingoaren iritziz garrantzi handikoa da jakitea herritarrek Foruzaingoaren zerbitzuaz duten iritzia eta balorazioa. Horretarako, komunikazio sistema bat ezartzen da, segurtasun politikak eta polizia zerbitzuak hobetu, perfekzionatu edo herritarren premietara egokitzeko aukera eman dezaketen inguruabarren berri izateko.\nEra berean, eta barne funtzionamenduari begira, foruzainek, polizia zerbitzuen hobekuntzan lagundu nahi izanez gero euren proposamenekin, nagusiei jakinaraziko dizkiete arauzko bideak erabiliz, egokitzat hartzen diren ondorioak izan ditzaten.\nHalaber, urtero eginen dira iritzia ezagutzeko inkestak Foruzaingoaren zerbitzuaren erabiltzaileen artean, zerbitzuak ematean hobetu beharreko arloak zein diren jakiteko.\n8.-Erreklamazioak, iradokizunak eta eskertzeak egiteko sistema.\nNafarroako Foruzaingoak barne prozedurak ditu erreklamazioak, iradokizunak eta eskertzeak aztertu, baloratu, ezarri eta horiei erantzuteko, herritarrek zerbitzu ematearen inguruan izandako ekimenak hobekuntzarako aukerak direlakoan, beti aztertu beharrekoak.\nHorretarako, interesdunek Foruzaingoak dituen Herritarrendako Laguntza Bulegoetako edozeinetara jo dezakete edo Interneteko euskarri informatikoan eskuratuko duten inprimakia bete, helbide telematiko horretan ageri diren jarraibideei segituz.\nPolizia etxeetan, kasu horietarako dagoen inprimakia bete beharko da, eta hura jasotzen duen funtzionarioak emanen dio herritarrari eskatutako guztiaren berri, bai eta une horretatik aurrera informazioak izanen duen tramitazioaren berri ere.\nBide telematikoko tramitazioek polizia bulegoetako tramitazioen antzeko prozedura izanen dute.\nBi kasuetan, herritarrak ongi identifikatu beharko dira, inprimakiak eskatzen dituen datuen artean ahalik eta gehien emanez eta, horietaz gainera, erreklamazio, iradokizun eta/edo eskertzearen deskribapena. Inprimaki hori Foruzaingoaren buruari, kasuan kasuko Arloko buruari eta Barne Araubideko Dibisioko buruari igorriko zaie; azken honek gertaerak argitzeko arakatzeak sustatuko ditu, bai eta hobekuntzaren balizko ezarpena ere.\nErantzuna eskaera aurkeztu eta gehienez ere hilabeteko epean jakinaraziko zaio interesdunari.\n9.-Jendea hartzeko helbideak eta ordutegiak.\n9.1. Polizia etxeak.\nIRUÑEKO POLIZIA ETXEA\nHelbidea: Gazteluko plaza, zk.g. P.K.: 31001\nTel.: 848 42 68 53\nFaxa: 848 42 51 77\nHelbide elektronikoa: policiaforal@navarra.es\nTUTERAKO POLIZIA ETXEA\nHelbidea: Tarazonako errepidea, 3. P.K.: 31500\nTel.: 848 43 45 00\nFaxa: 848 43 45 27\nHelbide elektronikoa: pftudela@navarra.es\nZANGOZAKO POLIZIA ETXEA\nHelbidea: Padre Raimundo Lumbier kalea, 15. P.K.: 31400\nTel.: 948 87 16 14\nFaxa: 948 87 16 12\nHelbide elektronikoa: pfsanguesa@navarra.es\nLIZARRAKO POLIZIA ETXEA\nHelbidea: Gartzia Berrezarlea, 4. P.K.: 31200\nTel.: 948 555576\nFaxa: 948 555598\nHelbide elektronikoa: pfestella@navarra.es\nTAFALLAKO POLIZIA ETXEA\nHelbidea: Sansomain, zk.g. P.K.: 31300\nTel.: 948 704265\nFaxa: 948 704264\nHelbide elektronikoa: pftafalla@navarra.es\nELIZONDOKO POLIZIA ETXEA\nHelbidea: Santiago kalea, 57. P.K.: 31700\nTel.: 948 581864\nFaxa: 948 452016\nHelbide elektronikoa: oacelizondo@navarra.es\nALTSASUKO POLIZIA ETXEA\nHelbidea: Iruñeko etorbidea, 16. P.K.: 31800\nTel.: 948 564614\nFaxa: 948 564620\nHelbide elektronikoa: oacalsasua@navarra.es\n1. Larrialdiak: 112 (S.O.S. Nafarroa).\n2. Aginte eta koordinazio zentroa: 948-221802.\n3. Herritarrendako Laguntza Bulegoa: 848-426853.\n4. Jendearendako orduak: 24 ordu.\n5. Helbide elektronikoa: policiaforal@cfnavarra.es.\n10.-Zerbitzuen gutunaren ardura duen unitatea.\nBarne Araubideko Dibisioa da Foruzaingoan zerbitzuen gutun honen inguruan beharrezkotzat jotzen diren ekintzak sustatu eta koordinatzeko ardura duen unitatea, eta gutunaren erreferentea izanen da.\nBarne Araubideko Dibisioa.\nHelbidea: Fuente la Teja, zk.g. P.K.: 31006\nHerria: Iruña (Nafarroa)\nTel.: 848-425152 948-221802\nHelbide elektronikoa: pfreginterno@navarra.es\nIragarkiaren kodea: F0804583


Udalak eten egin du lizentziak emateko izapidetzea udalerriko 25 hirigintza-sektoretan\nKategoriak: Sailkatu gabea — Etiketak: Gorka Urtaran Alkatea, Hiri Antolamenduko Plan Orokorra, lizentziak emateko izapidetzea — Komunikazio Zerbitzua / Servicio de Comunicación — 14 urtarrila 2022 11:37\nHiri Antolamenduko Plan Orokorra eguneratzen ari den honetan, nahitaez egin beharreko izapidetzea da, zeinak bere horretan utziko baitu urtebeteko epean, gehienez jota ere, Udalbatzak onetsi duen Irizpide eta Helburuen dokumentuarekin bat ez datozen baimen-eskaerak\nHiri Antolamenduko Plan Orokorra eguneratzeko prozesuak urratsez urrats ari da, Hasierako Onespenerako bidean. Aurrerapena egiteko erabakiaren ostean, eta Udalbatzak Irizpide eta Helburuen dokumentuari oniritzia eman diolarik (agiri horretan zehazten baitira Gasteizko aurrerantzeko hiri-garapenaren nondik norakoak), Urtaran gobernuak Irizpide eta Helburuen Dokumentuan xedatutakoaren kontra jo lezaketen hirigintza- eta baimen-lizentziak emateko izapidetzak etetea onetsi du gaur. Hain zuzen ere, etenduraren aplikazio-eremua HAPO berrikusteko agiriaren aurrerapenak desklasifikatzeko proposatzen dituen sektoreak dira, bi salbuespen izan ezik: 14. Sektorea, Salburua eta Zabalganeko hirigintza hitzarmenean sartzen delako, eta 32. Sektorea (Krispiña), maiatzetik aurrera baduelako Urbanizazio Proiektuaren behin betiko onespena.\nHorrenbestez, etenak udal-mugarteko 25 sektoreri eragingo die, gehienez ere urtebeteko eperako, lurzoruari eta hirigintzari buruzko Legeak xedatzen duenari jarraiki, hain zuzen ere sektore hauei: 17. sektorea (San Prudentzio Hegoa hedatzea), 18. sektorea (Elorriaga-Arkauti), 22. sektorea (Aberasturi), 23. sektorea (Amarita), 24. sektorea (Andollu), 27. sektorea (Argandoña), 28. sektorea (Ariniz), 30. sektorea Berroztegieta, 31. sektorea (Gaztelu), 33. sektorea (Gamarra), 34. Sektorea (Gamarragutxia), 35. Sektorea (Gometxa), 36. sektorea (Otobarren), 37. Sektorea (Otogoien), 38. sektorea (Ilarratza), 41. sektorea (Mendoza), 42. Sektorea (Miñao), 44. Sektorea (Monasterioguren), 45. Sektorea (Otazu), 46 (Erretana), 47. Sektorea (Subijana de Álava), 48. sektorea (Uribarri Arratzua,) 49. Sektorea (Uribarri Nagusia), 51. Sektorea (Villafranca) eta 52. sektorea (Zerio).\nAlkateak azaldu duenez, “hutsik dauden zuzkidurazko lursail eta espazio libre gehiegi daudela egiaztatu du HAPOren Berrikuspenaren Aurrerapenak; horrenbestez, bistan da etorkizuneko beharrei (etxebizitza, zuzkidura zein espazio libreen beharrei) aurre egiteko adina lurzoru sailkatu daukala udalerriak gaur egun. Horregatik, ez da inolaz ere lurzoru gehiago sailkatzerik proposatzen, ez eta urbanizatu ezineko lurzoru gehiago okupatzea ere; aldiz, xedea indarreko planeko sektoreetako batzuk desklasifikatzea komeni den edo ez aztertzea da. Hain zuzen ere, lan hori gainbegiratzen ari dira talde politikoak Plan Orokorrari buruzko batzorde txostengilean”.\nIldo beretik, Gorka Urtaranek gogorarazi du Irizpide eta Helburuen dokumentuak “hiriari loturiko urbanizatu gabeko sektoreak desklasifikatzea aurreikusten duela (Salburua eta Zabalgana birpartzelatzearekin lotuta ez dauden sektoreak), uste baita garapen horiek ez dietela irtenbiderik ematen hiriaren egungo arazoei, eta gainera sakabanaketa eta trinkotasunik eza eragiten dutela”.\n“Irizpide-aldea dago indarreko plangintzaren eta haren berrikuspenaren artean zenbait auziren inguruan, esaterako lurzoruaren sailkapena ez urbanizagarrira aldatzeko aukerari buruz; horrek Udala jorratzen ari den berrikuspenaren kontrako gerta litekeen hirigintza-jarduera ororen aurrean segurtasun juridikoa bermatzea eskatzen du. Funtsean, xedea aurrerapena egiteko erabakia hartzen denetik eta berrikuspenari hasierako onespena ematen zaion bitartean segurtasun juridikoa babestea da, gerta baitaiteke interes kontrajarriak egotea planeamendua aldatzeko aurreikuspenen inguruan, HAPO berrikusteko prozesuan ikusten ari denez“, azaldu du alkateak.


MONDRAGON: “engainuaren teoria” zentzurik gabeko asmakeria da\nAstelehen honetan egin da Ordaindu/Eskuratuk MONDRAGONen aurka aurkeztutako demandaren ahozko bistaren lehen jardunaldia.\nOn Jose Maria Arizmendiarrietaren gaineko dokumentala aurkeztuko da maiatzean Arrasateko Amaian\n'Arizmendiarrieta. El hombre cooperativo' izeneko film dokumentalaren aurre estreinaldia maiatzaren 4an, ostirala, egingo da Arrasaten. Dokumentalak mugimendu kooperatiboaren sustatzailearen bizitzaren gainbegiratua egiten du.\nELKAR-LAN elkarteak 138 kooperatiben sorrera bultzatu zuen 2017an\nKooperatibak Sustatzeko Elkarteak oraintsu aurkeztu dira 2017ko datuak eta horien arabera 138 kooperatiben sorrera bultzatu zen eta gainera beste 52 ekintzaile-talderekin egin zen lana.\n'Eraldaketa soziala berrituz' lelopean asmo berriak aurkeztu zituen BAGARAk iragan abenduan\nDebagoieneko Eraldaketa Sozialaren sustapenerako proposamena berritzen ari da BAGARA, eta ematen ari diren urratsak eskualdeko eragileen aurrean aurkeztu zituzten abenduan Eskoriatzan, HUHEZIren egoitza nagusian.


Hendaia eta Irungo dantzari talde batek Mendozan hasi du itzuli argentinarra, abuztu hondarrean Buenos Airesen bukatzeko — dantzan.eus\nHemen zaude: Hasiera › Hemeroteka › Hendaia eta Irungo dantzari talde batek Mendozan hasi du itzuli argentinarra, abuztu hondarrean Buenos Airesen bukatzeko\nTaldeak Irungo 'Meakako Adiskideak' eta Hendaiako 'Mutxiko' dantza taldeen indarrak biltzen ditu, orotara 28 dantzari eta musikari eskarmentudun, gazteenak hogeita hamar bat urte eta zaharrenak hirurogeiak pasatuak baititu. Larunbatean iritsi ziren Argentinara eta igandean, Mendozan, frontoi batean eskaini zuten euren lehenengo emanaldi argentinarra, Mendozako 'Denak Bat' Euskal Etxearen eskutik. Bidaia, izan ere, herrialdea ikusi emanaldiak tartekatuz planteamentuari jarraiki pentsatua da.\nGaur gauean afaria eskainiko die Mendozako Euskal Etxeak eta bihar abiatuko dira Andeen magaletik atera gabe ondoko probintzia den San Juanera, eta izen bereko hiriburuan segituko dute bidaia, bertako Eusko Etxea-ren eskutik. Ostegunean, San Juango Sarmiento Antzokian eskainiko dute bigarren emanaldia. Hortik, Córdobara pasatuko dira, hiriburu hartako Gure Txokoa Euskal Etxearen eskutik larunbatean, abuztuak 23, aritzeko.\nOndotik, ibilgailu daramaten autobusa lagun Paraná -ra iritsiko dira, Entre Ríos probintziako hiriburua berau. Bertako Urrundik Euskal Etxearen eskutik asteartean, abuztuak 26, jardungo dute Paranáko publikoaren aurrean, hiriko '3 de Febrero' Udal Antzokian. Asteazkenean, bidaiaren amaiera puntura helduko dira, Buenos Airesa. Osteguna egun librea ukanen dute eta ostiralean, bidaiako azken emanaldia argentinar hiriburuko Iparraldeko Euskal Etxeak, Centro Vasco Francés-en, izango da, etxeko trinketean, Buenos Aireseko Eusko Kultur Etxeak, Euskaltzaleak erakundeak eta Iparraldeko Euskal Etxeak berak antolatutako ekitaldian.\nDantzari beteranoek osatzen duten taldeak honako errepertorioa eskainiko du: Ingurutxo, Arin-arin, Ingurutxo txiki, Axuri (Eaurtako neska dantza), Sagar dantza 'Ituren', Tafalla 'Los pilindros' jota, Mazurka, Kontradantza, Branlea, Xiberoko makilak, Agintariena, Irradaka, Uztai tiki,\nMatelotak 'pescadoras' eta Lapurdiko Inauteria.\nGipuzkoako zein Lapurdiko kideak biltzen dituen taldea


Koronabirusaren inguruko datuak: uztailak 27 - Lasarte-oria - Txintxarri.eus\nKoronabirusaren inguruko datuak: uztailak 27\nTxintxarri Aldizkaria 2020-07-28 12:43\nEusko Jaurlaritzaren Osasun Sailaren datuen arabera, EAEko hiru lurraldeetan 130 positibo berri detektatu dira azken 24 orduetan. 85 Bizkaian, 35 Gipuzkoan eta bederatzi Araban. Beste kasu baten berri ere eman dute, baina autonomia erkidego horretatik kanpo bizi da. Beterri-Buruntza eskualdean, kutsatze bat gehiago erregistratu dute, Hernanin.\nEAEko hiru lurraldeeetan 4.148 PCR proba egin zituzten atzo, uztailak 27; horietatik 130ek positibo eman zuten. Kasu gehienak Bizkaian detektatu dituzte, 85. Gipuzkoari dagokionez, bezperan baino 11 kasu gehiagoren berri eman dute. Eibarren eta Donostian atzeman dituzte gehienak –hamasei eta 11, hurrenez hurren–. Araban, berriz, bederatzi positibo erregistratu dituzte. Lau paziente daude ZIU unitateetan ospitaleratuta; uztailaren 27an beste bost pertsona ingresatu dituzte plantan. R0 tasa 1,06koa da une hauetan.\nBeterri-Buruntza eskualdean kasu positiboek goraka egiten jarraitzen dute, baina aurreko egunetakoa baino intentsitate gutxiagorekin. Hernanin atzeman dute beste kasu positibo berri bat. Hernaniko Kronikak gaur bere atari digitalean jaso duen moduan, konfinatu egin dute Oarso kaleko etxebizitza-bloke oso bat, bertan bizi diren bi familiak positibo eman dutelako PCR proban. Eskualdeko gainontzeko herrietan, berriz, aldaketarik ez.


Argia Multimedia. Aitor Karasatorre\nLau hilabatez karabana batean Europan barrena ibili zen Aitor Karasatorre (Etxarri Aranatz, 1972), energia berriztagarrien inguruko proiektuak ezagutzen. Esperientzia horren ondorio da Arbizuko Eko Kanpina. Egun, Bilduko zinegotzia da Etxarri Aranatzen eta Sakanako Mankomunitateko lehendakaria. Hondakinen gaiari gogotsu eutsi diola bistan da.\nElkarrizketa osoa aldizkariaren 2368 zenbakian irakurgai.


Informatika eta transmisioa ardatz - Tolosa - Tolosaldeko ataria\nInformatika eta transmisioa ardatz\nRebeka Calvo Gonzalez 2016-12-23 10:00\nEHUk, Samaniegok eta Orixek informatikaren muinean murgiltzea xede duen proiektu berritzailea dute eskuartean\nIrakasten dugun heinean ikasten dugu gehien. Seneka pentsalariak zabaldutako latineko esaera honekin egin dute bat Tolosako Samaniego ikastetxeak, Orixe institutuak eta Euskal Herriko Unibertsitateko Informatika Fakultateak. Izan ere, eskuartean duten JolasmATIKA proiektuak informatika zientzia bezala ulertzea du helburu, baina baita ikasleak irakasle bezala aritzea ere.\nIkasleei informatika gerturatzea da proiektu berritzaile honen helburu nagusia, baina ez informatika teknologia soil bezala hartuta, komunikatzeko, jolasteko edota informazioa eskuratzeko gailu soil bezala, alegia. Hau da, ikasleek informatika zientzia bezala ulertzea nahi dute proiektuaren sustatzaileek. Proiektu berritzailea da, lehen aldiz egingo dena, eta gauzak ondo, zabaltzea nahiko luketena.\nProiektu pilotu honen beste erpina irakasle ariko diren ikasleek osatzen dute, «ikasmailen arteko ezagutza transmisioa bultzatuz», esan zuen aurkezpenean EHUko Informatika Fakultateko Edurne Larrazak. Horiek horrela, Samaniego eta Orixeko ikasle ohiak diren Informatikaren Ingeniaritza graduko bi ikaslek DBH 4ko 15 bat ikasleri emango diete tailerra eta hauek, LH6ko 75 bat ikasleri erakutsiko diete aurretik ikasitakoa. «Tarteka ordenagailuen bidezko jolasekin programatzen ibiliko badira ere, bestelako jolas, ipuin, eztabaida eta jarduerez osatutako tailerra izango da», nabarmendu zuen Larrazak. Informatikako ikasleek era berean, euren ezagutzan sakondu ahalko dute eta zeharkako gaitasunak hobetu ahalko dituzte. Proiektua urtarrilean hasiko dute eta 10 saio egingo dituzte.\nInformatika zientzia bezala\nOrain arte eskoletan informatika tresna gisa landu izan dela azaldu zuen Larrazak eta honela azaldu zuen zer den ikasleek ikastea nahi dutena: «Badugu konputagailu bat eta horrek ematen dizkigun tresnekin gauzak sortu ditzakegu; testu dokumentuak, bideoak... Hori da tresnak ematen dizkigun aukerak, baina horren azpian zientzia zabal bat dago, matematikan oinarritzen dena. Izan ere, gauza horiek guztiak egin ahal izateko konputagailuaren funtzionamendura egokitu behar dugu. Berez konputagailua arazoak ebazteko tresna bat da; zuk arazo bat baduzu, eta arazo hori ezaguna bada, hori konpontzeko tresna bat duzu, baina zure arazo hori konpontzeko tresnarik ez baduzu, garrantzitsua da konputagailuen funtzionamendua nolakoa den jakitea. Konputagailuek, gainera, muga batzuk dituzte, modu zehatz batean programatzen ditugu eta horren berri badugu badakigu arazo handi bat zati txikitan banatu behar dugula, izan ere, konputagailu batek ezagutzen dituen aginduak zehatzak dira, ezin zaizkio aginduak edonola eman».


FMC prestazio berriak mekanizaziorako balio optimoak kalkulatzen ditu\nFuntsean, hau da FMC aplikazioa (Fagor Machining Calculator): mekanizatu beharreko materialen eta mekanizazio eragiketen (fresaketa eta torneaketa) datu base bat eta ebaketa baldintza egokiak – batez ere ardatzen aitzinamendua (F) eta buruaren biraketa abiadura (S) – aukeratzen uzten duen interfaze bat.\nMaterial eta eragiketa zehatz bat aukeratzean, FMCk ebaketa baldintza tarte bat ematen dizu gomendio gisa. Erabiltzaileak berak nahi dituen ebaketa baldintzak aukeratu behar ditu, bai eta tresna bat ere eskaintzen zaizkionetatik. Datu horiekin aplikazioak mekanizaziorako egokiak diren F eta S balioak kalkulatzen ditu. Erabiltzaileak pieza programa batean edo ziklo finko batean txertatu dezake lortutako emaitza.\nBai makinaren fabrikatzaileak bai azken erabiltzaileak materialen eta eragiketen taulak aldatu ditzakete. Funtzionaltasun berri hori softwarearen V1.70 bertsioan (CNC 8060) eta V5.70 bertsioan (CNC 8065) aplikatu daiteke, eta dagokion “FMC (Fagor Machining Calculator)” software aukeraren menpe dago.\nInformazio gehiago “CNC 800_8065 Operación” eskuliburuan; hemen dago eskuragarri: https://www.fagorautomation.com/eu/deskargak/\nPosted on 2018-12-11 2018-12-19 |


Vitoria-Gasteizko Udalaren web-orria - Autocaravaning 2 ibilaldi- Zadorra inguruan\nAutocaravaning 2. Ibilbidea-Ihesaldia Zadorraren aintziretara\nGasteiztik nola iritisi\nZadorraren aintzirak Gasteiztik 15km-ra daude. Autoa hirian uztera eta garraio publikoa erabiltzera gonbidatzen zaitugu. Udan, autobus zerbitzua dago Gasteiztik Garaioko Parkera (7 linea). Informazio gehiagorako, deitu 945 18 18 18 telefonora.\nAukera ona da, hiritik aintziretara bizikletaz joatea, aintzirako vasco-navarro trenbidearen ibilbideetatik.\nKargatu behera web orritik: www.alava.net/reditinerariosverdes(Beste leiho batean irekiko da)\nZure autoan joatea erabakiz gero:\nGasteiz-Iruñea A-1 autobidea (Ozaetako irteera) eta N-104 errepidea Ozaeta herriarekin lotzen dituen A-3012 errepidetik iristen da parkera. Maturanara iritsi baino pixka bat lehenago, Garaioko Parkerako sarrera adieraziko dizu desbideratze batek.\nUribarri Ganboako aintzirari buelta\nDistantzia: 43,5 km\nGutxi gora beherako denbora: 5 ordu\nZailtasuna: txikia (erraza)\nNon aparkatu eta/edo gaua pasa\nNahiago baduzu zure autokarabanarekin joan, Garaioko landetako aparkalekua erabili dezakezu.\nGaraioko informazio bulegoaren koordenadak:\nGPS Dezimala: Latitudea: 42. 909489600 / Longitudea: -2.540097500\nGPS Hirurogeitarra: Latitudea: 42º 54'08 / Longitudea: 2º 32'25\nAparkalekuan WC kimikoa hustu edo edateko uraren andela bete daiteke, baina ezin dira ontzi grisak zuzenean hustu. Iturriak, dutxak eta komunak ere badaude.\nLegution ere aparka dezakezu, eta handik aintziren beste aintzira-leku batera joan. Kasu horretan, Zabalain parkean aparkatzea aholkatzen dizugu:\nHelbidea: Betxinaburu Kalea, 2 ( Legutiano)\nGPS Dezimala: Latitudea 42.96889 / Longitudea: - 2.64806\nGPS Hirurogeitarra: Latitudea: 42º 58'09/ Longitudea: 2º 38 '54\nInformazio gehiago: www.legutiano.net(Beste leiho batean irekiko da) / 945 45 50 10\nNatur ingurua da, eta ez dago komunik, baina bai piknik-mahaiak eta barbakoak. Debekatuta dago bertan akanpatzea.\nOrain, gozatu, ez duzu zertan gidatu\nGaraio eta Landako parkeek paregabeko natur aberastasuna dute. Uretako hegazti askok dute babesleku, koartza gorriek eta ipar-ahateek, besteak beste. Jarduera pila bat egin ditzakezu, gainera: bizikletan ibili, senderismoa, piraguismoa edo bela.\nGaraiotik oso hurbil Mendixurko Hegazti Behatokia dago, hiru hegazti behatokietara joan eta ornitologia espezieak ikusteko. Garaioko Parketik bizikletaz iritsi zaitezke bertara, Ibilbide Berdeari jarraituz. Hiru kilometro inguruko ibilbide erraza da.


Pauline Fourès - Wikipedia, entziklopedia askea.\nPamiers, 1778ko martxoaren 15a\nParis, 1869ko martxoaren 18a (91 urte)\nJean Baptiste Kléber (en)\nmargolaria, eleberrigilea, musikaria eta idazlea\nPauline Fourès ( Pamiers, 1778ko martxoaren 15a - Paris, 1869ko martxoaren 18a, Pauline Bellisle jaioa, Frantziako margolari eta nobelagilea izan zen, Napoleon Bonaparteren eta Jean-Baptiste Kléberren maitalea izateaz gain. Bere gurasoak Marguerite Brandon eta Henri Jacques-Clement Bellisle erlojugilea ziren. Josten lan egin zuen eta Lord Wentworth eleberria idatzi zuen.\nPauline errotan lan egin zuen eta Jean-Noel Fouresekin ezkondu zen,soldadu militarra zen. Jean-Noel eztei-bidaian guerrara joateko deitu zioten eta Egiptorajoan izan behar zuen Frantziako armadarekin. Pauline berarekin joateko uniforme batekin mozorratu zen eta 54 egun iraun zuen Egipton.\nPauline Frantzian egonda eta bere senarra Egipton, Napoleon ezagutu eta maitemintzen hasi ziren.Jean-Noel bueltatzerakoan dibortziatu egin ziren. Egun batean, Kairoko Tivoli lorategiaetan Napoleon zegoela, neska gazte eder bat aurkitu zuen karta joko bat jotzen. Bere izena Pauline Foures zen.Bere a. Napoleonek opari asko bidaltzen hasi zen Paulin ederrarI. Napoleon, bazkaltzera gonbidatu zuen eta "ustekabean" Paulinari ura soinekoaren gainean isurtzen dio. Konpontzeko, bere gelara eraman zuen. Handik bueltatzerakoan denoi argi geratu zitzaien zer gertatu egin zen gela horretan (larrua jo).\nJean-Noel Egiptotik bueltatzerakoan denaz jabetu zen. Momentua haserretutua Napoleon berareb bizitzatik joateko exijitu zuen. Pauline ezta pentsatu ere esan zion, beraz, dibortzioa eskatu zuen. Bi egun ostean, dibortziatu ziren eta orain, Napoleonen maitale ofiziala zen. Geroago Naoleonek Siriara joan zen bere armadarekin eta Pauline bertan utzi zuen. Nahiz eta mezu maitagrriak bidaltzea, gero berak buelatzerakoan ez zen gauza bera ez zuten sentimendu berdinak, pasioa...Napoleonek Frantziara bueltatu nahi zuen, baina, bakarrik. Paulinerekin agurtu zion 1799aren abuztuan, baina, ez zekitena zen ez zirela berriz ikusiko.Paulinek urte bat beranduago Parisera heldu zen eta Napoleonek ez zuen nahi, bere aurreko emaztearekin bueltatu zelako eta ezin zuelako nahi arazorik, horretarako, azkenean etxe bat erosi zion Pariseren kanpoaldetik.\nHortik aurrera Pauline erretzen, edaten, drogatzen hasi zen...oso txarto zihoan bizitza eta azkenean 1869 hil egin zen, baina ez aurreko arrazoiengaitik.\nFrantziako errege-erreginen maitaleak\nOrriaren azken aldaketa: 14 ekaina 2021, 13:51.


genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Mekanizazioa (Heziketa Zikloa). Erdi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Metal-eraikuntzak (Heziketa Zikloa). Goi maila"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Mekanizazioa (Heziketa Zikloa). Erdi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Metal-eraikuntzak (Heziketa Zikloa). Goi maila\nEkipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Metal Eraikuntzen Irudikapena (Modulua) Metal-eraikuntzak (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Segurtasuna, pertsona-robota elkarlaneko inguruneetan\nProdetect proiektuaren esparruan, Teknikerrek hurbileko detekzio-sistema bat garatu eta baliozkotu du, adimen artifizialean oinarritua.\nElkarlaneko robotak industriara iritsi dira. Robotak gero eta sartuago daude lan-eremu espezifikoetan, besteak beste paketeak egiten, piezak mihiztatzen edo ikuskapenean aritzen diren langileen ondoan.\nPertsonek eta robotek toki bera partekatzen duten inguruneetan, ezinbestekoa da pertsonek eta robotek elkarrekin lan egiteko eremuek nahiz sistema robotikoak berak pertsonentzako segurtasun-maila zorrotzak betetzen dituztela bermatzea.\nAzken urteetan, pertsonak hauteman eta jarraitzeko sistemen gaitasunek hobera egin dute nabarmen. Sistema horiei esker, pertsonek behar dituzten gainbegirada eta segurtasuna lortzen dira, modu naturalean lortzen ere. Bada, testuinguru horretan burutu da Prodetect proiektua, COVR proiektu europarraren barruan, eta Basque Research and Technology Alliance (BRTA) aliantzako kidea den Teknikerrek ere parte hartu du.\nZehazki, zentro teknologikoak hurbileko detekzio-sistema bat garatu du (aurrerantzean, PDS, ingeleseko siglengatik), robot baten eta robotak hurbil duen objektu baten arteko distantzia erlatiboa neurtzeko gai dena, ikuspen-sistema batek ematen duen puntu-hodei baten informaziotik abiatuta.\nEra berean, Prodetect proiektuak, oro har, Teknikerrek garatu duen PDSaren bilakaerari begiratu dio, giza kontzientziadun hurbileko detekzio-sistema bat garatzeko (HA-PDS, ingeleseko siglengatik). Hala, gorputz-atalak detektatzeko eredu batean oinarritu dira HA-PDSaren garapenak, eta sistema hardware txiki batean integratu da.\nSoluzioak eremu partekatu batean robotetik hurbil dauden pertsonak detektatzen ditu, eta robota gerarazten du, robotak eta pertsona horrek elkar ukitu aurretik.\nHA-PDS sistema osoaren errendimendua ebaluatzeko, batetik, robotaren eta pertsonaren gorputz-atalen arteko distantziaren neurketa zehatza ote den baloratu behar izan da, eta, bestetik, gorputz-atalak adimen artifizialaren bidez detektatzeko gaitasuna baloratu da.\nProbak hiru industria-agertoki garrantzitsutan baliozkotu dira. Lehenik, logistikaren sektorean garatu da, eta, horretarako, beso bakarreko robot kolaboratibo bat erabili da, picking-operazioak egiteko. Bigarrenik, fabrikazioan, bi besoko robot kolaboratibo bat erabili da, mihiztadura-operazioetarako. Azkenik, sektore aeronautikoan, manipulatzaile mugikor bat erabili da, osagai aeronautikoak ikuskatzeko.\nEskuratu diren emaitzez gain, proiektuak adimen artifiziala segurtasun-arloan erabil daitekeela erakutsi du, ikuspegi interesgarria emanez, eta gorputz-atalak detektatzeko sistema sendo bat garatzeko orduan aintzat hartu behar diren faktore giltzarrien inguruko jarraibide-sorta bat eskaini du.


Konfiantzaren bila, galera | Consumer\nKonfiantzaren bila, galera\nEuropako Elikagai Agintaritza eta Elikagaien Segurtasunerako Espainiako Agentzia kontsumitzaileari konfiantza itzultzen saiatuko dira elikadura-krisien ondoren.\n“Behi eroen” gaitza, sukar aftosoa, zerri izurri klasikoa edo patsaren olioa izan dira mende berriaren hasiera markatu duten elikadura-krisietako batzuk, eta kontsumitzailearen konfiantza ahultzen lagundu dute, bai elikagaietan bai haren segurtasuna zaintzeko ardura duten organismoetan. Konfiantza hori itzultzeko, Europako Elikagai Agintaritza (AAE) eta Elikagaien Segurtasunerako Espainiako Agentzia jarri dira martxan. Laster jarriko dira martxan.\nCreuzfeld-Jacobsen eritasun gisa ezagutzen den “behi eroen” gaitzaren giza aldaeraren lehen kasuak agertzeak alarma piztu zuen Europako zenbait herrialdetan elikagaien segurtasunari eta haien gaineko kontrol zorrotza ezartzeko beharrari buruz.\nElikadura da bizitza osoan kontuan hartu beharreko alderdi garrantzitsuenetako bat, elikadura txarrak gaixotasun asko sor baititzake. Baina herritarrak dieta osasuntsuak egiteko kontzientziatzea alferrikakoa da, baldin eta produkzioan edo prestaketan janariak alterazioak baditu edo, etiketa txar baten ondorioz, kontsumitzaileak ez badaki ziur zer erosten duen.\nEspainian, bai Gobernua, bai Legebiltzarra, elikagaien ekoizleak edo kontsumitzaileak elikatze-katearen gaineko kontrol eraginkorrak ezartzen saiatzen dira, beren ahalmenekin bat datozen segurtasun-neurriak abian jarriz.\nNeurri horietako bat Elikagaien Segurtasunerako Espainiako Agentzia da, Gobernua sortuko baitu berehala, Legebiltzarreko talde guztien laguntzarekin. Agentzia horrek Europako Elikagai Agintaritzak (AAE) kontinentearen mailan egingo duen lana osatuko du; joan den astelehenean hasi zen lanean, Europar Batasuneko Nekazaritzako Ministroen Kontseiluak onartu ondoren.\nEspainiako Agentzia urte hasieran jarri zen martxan, eta haren estatutuak onartzeke daude. Erakunde independente eta gardena izango da, eta helburu nagusia izango du: osasunaren babesa areagotzea eta elikadura-krisien ondoren kontsumitzaileei galdutako konfiantza itzultzea. Halaber, elikadura-kateko maila guztietan segurtasuna kontrolatzeaz arduratuko da.\nEkoizleek, merkatariek eta kontsumitzaileek Agentziarekin lankidetzan jardungo dute, krisi- edo larrialdi-egoeretan alertak koordinatuz. Gainera, Agentziak harreman estua izango du antzeko erakundeekin, AAE bezalako Europako gainerako herrialdeetan.\n“Jarri zure partetik”\nHerritarren hezkuntza sustatzea da “Jarri zure partetik” lelopean Elikagaien Segurtasunerako Partzuergoa garatzen ari den kanpainaren helburua. Espainiako Etxekoandre, Kontsumitzaile eta Erabiltzaileen Elkarteen Konfederazioak (CEACCU), Espainiako Kontsumitzaileen Elkarteak (UCE) eta Espainiako Kontsumitzaileen eta Etxeen Elkarte Nazionalak (UNAB) osatzen dute.\nKanpaina horrek Europako Batzordearen finantziazioa du, eta elikadura-ohitura seguru eta arduratsuetan heztea du helburu, kontsumitzaileentzat batere argi ez dauden elikadura-kontzeptu askori azalpenak emanez, eta elikatze-kate osoari eragiten dioten nazioarteko legeriari eta kontrolari buruzko informazioa ematea, hasi ekoizpenetik eta kontsumoraino, baita elaborazioa, ontziratzea, biltegiratzea, banaketa edo salmenta ere.\nKontsumitzaileak etiketa nola erabiltzen duen jakitea ere azpimarratzen du kanpainak, bai zer erosten duen ulertzeko, bai iruzurrak detektatzeko. Hala, adierazi du zer informazio-mota agertu behar den eta nola interpretatu behar den, eta beste segurtasun-berme batzuk azaltzen ditu, hala nola kalitate-zigiluak edo “trazabilitatea”. Kontzeptu hori, gaur egun, Europan eskatzen da, eta animaliaren historiari dagozkion elementu guztien erregistroa besterik ez da, jaiotzatik ebakien merkaturatze-katearen amaierara arte. Horrela, jakin daiteke zein txahaletatik datorren haragi-pieza bat, zer elikadura jaso zuen, non hil zuten edo zein erakundek merkaturatu zuen.\nPartzuergoaren kanpainak, halaber, elikaduran zabaldu diren eta, haren iritziz, elikagaien segurtasunari mesede egiten ez dioten kondairetako asko gezurtatu eta azaltzen ditu; esate baterako, gehigarriei kalte egiten dietenak. Izan ere, substantzia kaltegabeak dira, eta, kontsumitzaile askok uste ez bezala, ez dute minbizia eragiten, elikagaien ezaugarriak mantentzen edo berreskuratzen laguntzen dute.\nelikagaien segurtasuna konfiantza kontsumitzaile


Iruzurgile batekin ostatu? Nola konpondu zure dilema - Laguntza Ezkontza Desleialtasunarekin\nKomunikazioa Hobetu EzkontzanGurasoak Eta Ezkontza Orekatzeko AholkuakEzkontza Eta Familia Bizitzako AholkuakEzkontzaren Aurreko AholkuakEzkontzak Prestatzeko AholkuakLaguntza Ezkontza DesleialtasunarekinEzkontzarako Eta Familia Bizitzarako AholkuakSexu Bereko EzkontzaEtxeko BiolentziaIntimitate Emozionala Ezkontzan\nNagusia / Laguntza Ezkontza Desleialtasunarekin / Iruzurgile batekin ostatu? Nola konpondu zure dilema\nIruzurgile batekin ostatu? Nola konpondu zure dilema\nMunduan sentimendu handienetako bat maite izatearen sentipena da. Zure ondoan dagoen pertsonak bihotz-bihotzez maite eta zaintzen duela eta beti zure alde egongo dela jakitea. Sentimendu horren kontraste handia traizio sentimendua da.\nZer da iruzurra?\nEgon beharko zenuke?\nNolako jendearekin ari zara?\nBa al dago barkatzeko lekurik?\nTraizioa norbait maite eta fidatzen zarenean eta uzten zaituztenean sentitzen duzun emozioa da. Zure konfiantza apurtzen dute eta, batzuetan, haiengan duzun fedea aprobetxatzen dute.\nHarreman erromantiko batean, traizio ekintza zure beste esanguratsuari iruzur egitea dela esan daiteke.\nGaiaren muinera iritsi aurretik, utzi zure bikotekideari iruzur egitea zer den argitzen. Hor gauzak pixka bat konplikatzen dira, pertsona bakoitzak 'iruzurra' definizio desberdina izan baitezake.\nBatzuentzat, harreman batekin zaudenean beste norbaitekin ligatzea esan nahi du, hirugarren bati opariak ematea, bestela zita edo ezkonduta zauden norbaiti emango zeniokeena.\nBeste batzuentzat iruzurrak norbaiti emozio erromantikoak ateratzea da dagoeneko harremanean zauden bitartean.\nIruzurrak egiteko modu biziagoak aztertzen baditugu, orduan sartuko litzateke edo ezkondu bitartean hirugarren batekin harreman sexuala izatea. Isilpeko afera bat izatea eta abar.\nFuntsean, justifikatutako arrazoiengatik zure beste esanguratsua deseroso bihurtzen duten portaera horiek guztiak. Ezkutatu nahian edo hirugarren batekin zure harremana estali beharrean aurkitzen zaren unean, iruzur gisa balio dezake.\nIruzurgile batekin egon behar al duzu? Egia esan egoera horretan ez dago zuri-beltzik. Inork ezin du unibertsalki erantzun galdera horri 'Bai' edo 'Ez' batekin.\nAzken erabakia hartu aurretik faktore gehiegi hartu behar dira kontuan.\nHori oso garrantzitsua da. Zure bikoteak ondo tratatzen al zaitu? Zaintzen al zaituzte? Erabaki txarra besterik ez al zuten hartu beren aldetik? Edo ez al zaituzte ondo tratatzen? Ez dizute jaramonik egiten? Hor al daude behar dituzunean? Tranpa egin al dizute aurretik edo iraganeko harremanetan?\nGaldera hauek zure harremana non dagoen konturatzera sor zaitzakete. Askotan, ez gara konturatzen baina harreman toxikoen atalak izaten jarraitzen dugu. Garrantzitsua da zure harremana zein den jakitea erabakia hartu aurretik.\nHau da garrantzi handiko beste faktore bat. Zein izan zen ekintzaren larritasuna? Zure bikoteak beste norbaitekin harreman sexualik izan al zuen, istorio baten parte ziren? Noiztik ari zaizkizu iruzur egiten?\nGauza sekretuak eta sexu harremanak izatea bezalako ekintzak barkatzen zailak dira. Izan ere, askotan jokabide horiengatik amaitzen dira ezkontzak eta familiak urratzen dira.\nHala ere, zenbait pertsonentzat iruzur emozionala bezalako ekintzak dira, hau da, hirugarren batenganako sentimendu erromantikoak izatea, barkatzea errazagoa da mezuak bidaltzea, ligatzea eta antzeko beste ekintza batzuk.\nBerriro ere, baliteke hau guztientzat ez izatea. Zenbait iruzur emozionalak iruzur fisikoa bezain larria da. Garrantzitsua da zure parametroak zehaztea.\nPrest zaude barkatzeko eta harremana konpontzeko bidean lan egiteko? Garrantzitsua da zure sentimenduak argitzea. Jarraitu nahi duzu? Zure bikotearengan konfiantza berrera dezakezula uste al duzu? Salduko al zaitu berriro?\nAskotan, jendea ez dago prest daukana uzteko. Hori batez ere ezkontzetan ikusten da, are gehiago haurrek parte hartzen badute.\nnola mimatu zure emaztea\nBikotekideari benetan barkatu eta elkarrekin harreman hobea lortzeko lan egin dezakezula uste baduzu, hori ere ondo dago.\nAurretik aipatu bezala, ez dago gai honetan zuri-beltzik. Batzuetan jendea gai da horrelako egoeretatik errebotatzeko eta lehen baino gertuago eta zoriontsuago amaitzen da.\nHarremanen inguruko gauza harrigarria da inguruan galdetzea ere, zure baitan aurkituko duzula erantzuna. Gogoratu beti ez dagoela zure egoera hobeto ezagutzen duen inor.\nBai, iruzurra ezin da justifikatu, baina ez du beti esan nahi bikotea atzean uzten duzunik.\nBenetan lotsatuta badaude eta egindakoaren erantzukizuna hartzen badute, oso litekeena da halakorik berriro ez egitea.\nBenetan maite bazaituzte, ez zaituzte inoiz horrelako zerbait berriro jarriko. Hala ere, batzuetan hobe da aurrera egitea.\nZure bikoteak zureganako erabateko mespretxua badu edo ez badu ere, zure bihotzean ezin baduzu barkatzea, ez duzu zertan.\nLehen edo bigarren aukera sentiarazten ez zaituen norbaitekin egotea da zure eskubidea. Horren ordez, aukera bakarra zarela sentiarazten zaituzte.\nAzkenean, zure esku dago dena. Pertsonak merezi duela iruditzen bazaizu, egon, inondik ere, egon, hala ez bada, hobe da zure zoriontasuna hautatzea.\ngurasoek ezkontza gaitzesten dute\nohiko lehen zita galderak\ndibortzioaren ondorengo aholkularitza


PPT - Haur jolasa eta bere metodologia 2014-2015 PowerPoint Presentation - ID:5313774\nHaur jolasa eta bere metodologia 2014-2015 PowerPoint Presentation\nHaur jolasa eta bere metodologia 2014-2015\n<iframe src="https://www.slideserve.com/embed/5313774" width="600" height="497" frameborder="0" marginwidth="0" marginheight="0" scrolling="no" style="border:1px solid #CCC;border-width:1px 1px;margin-bottom:5px;max-width: 100%;" allowfullscreen webkitallowfullscreen mozallowfullscreen> </iframe>\nHaur jolasa eta bere metodologia 2014-2015 - PowerPoint PPT Presentation\nHaur jolasa eta bere metodologia 2014-2015. JOLASAREN KONTZEPTUA ETA TEORIA. Gaurko saioaren nondik norakoak. 1. Unitatearen lanen azalpena Banakako lana Talde lana Ostiraleko jolasak (bikoteka) Zer da haur jolasa? Banakako hausnarketa Talde lana Teoria sakonduz.\nOrratz Lanen Tailerra - Zer da? 10-12 pertsonatako talde txikian orratz lanen teknika ezberdinak ikasiz ondo pasatzeko\nAntzerkiaren sektorearen talde eragilearen lehenengo bilera - . 2011eko maiatzaren 2a. bileraren gai-zerrenda. i. talde\nHAUR HEZKUNTZARAKO BLOGA - . ilargia taldea iraide reinares bravo carla rodríguez casas alba sabando hidalgo ane valle\nHaurjolasa eta beremetodologia2014-2015 JOLASAREN KONTZEPTUA ETA TEORIA\nGaurkosaioarennondiknorakoak • 1. Unitatearen lanen azalpena • Banakako lana • Talde lana • Ostiraleko jolasak (bikoteka) • Zer da haur jolasa? • Banakako hausnarketa • Talde lana • Teoria sakonduz\nJOLASAREN KONTZEPTUA ETA DEFINIZIOAK\nJolasarenizaeraunibertsala • Jolasa kultura eta garai guztietan presente egon da. • Garai eta kulturaren arabera jolasa era ezberdinetan aurrera eraman da. • Haurraren rolla kulturan • Jolasaren garrantzia kulturan\nJOLASA DIBERTSIO HUTSA BAINO GEHIAGO • Plazerra eta dibertimenduarekin lotu. • Horrela ikuspegia desitxuratzen da, jolasa hori baino gehiago da. • Haur jolasa gaitasunak garatzeko, mundua ezautzeko…balio du. • Horregatik jolasa arriskua ez badago tartean ezin da mugatu. • Gure jolasek funtzio sinbolikoa dute. • Sinboloak eta zeinuak erabiliz testuingurua sortu, egoerak aurreikusi, errealitatea interpretatu…egiten dute\nHizkuntzaikasibainaaskozlehengokomunikatzenikastendute • Horregatikoinarrizkojarduerabilakatzen da • Ezinbestekoa da garapenpsikomotor, intelektual, afektibo eta sozialerako.\nJolaserako eskubidea jasota dago Haurraren Eskubideen Adierazpenean —1959ko azaroaren 30ean onartu zuen NBEren Batzar Nagusiak—, 7. artikuluan, eta osasunerako, segurtasunerako edo hezkuntzarako eskubidea bezain oinarrizkotzat jotzen da. • 7. artikulua. “Haurrak jolasez eta aisialdiez erabat gozatu behar du, eta horiek hezkuntzaren xedeak betetzera bideratuko dira; gizarteak eta agintari publikoek eskubide hau sustatzeko ahaleginak egingo dituzte”.\nJOLASAREN KONTZEPTUA HAINBAT DISZIPLINEN ARABERA • Diziplina batzuk —psikologia, pedagogia, soziologia eta antropologia, besteak beste— saiatu dira jolasaren definizio oso bat egiten, baina ez dute erabateko adostasunik lortu.\nJ. Huizingafilosofo eta historialariaren ikuspuntutik, jolasa honela definitzen da: “interes materialik gabe egiten den borondatezko jarduera edo ekintza da, muga batzuk ditu denboraren eta espazioaren aldetik, libreki onetsitako baina behar-beharrezko arau baten arabera egiten da, berezko helburua du eta tentsio- eta poz-sentimendua dakar, baita eguneroko bizitzan zarenaz bestelakoa izateaz jabetzea ere”.\nPsikologiaren ikuspuntutik, berriz, Vygotskiren hitzetan, jolasa garapenaren motorra da, garapen hurbileko zonak sortzen baititu, eta ase gabeko desioak fikziozko egoera batean betetzen baitira. Autore horren arabera, jolasari esker, haurrek oinarri bat dute beren gaitasun guztiak garatzeko, eta, gainera, ase gabeko desioak bete ditzakete, fikziozko errealitatea sortuz.\nOndoriozesandezakegu… Definiziohoriekaztertuta, ondoriohauateradezakegu: jolasabeharrezkojarduera da gizakiarentzat, eta biziki garrantzitsua da arlo sozialean, gizarte-jokabide batzuk entseatzeko aukera ematen baitu; era berean, tresna baliagarria da gaitasun intelektualak, mugitzeko gaitasunak edo gaitasun afektiboak eskuratu eta garatzeko, eta hori guztia atseginez egin behar da, inolako obligaziorik sentitu gabe eta, jarduera orok bezalaxe, denbora eta espazioa eskatzen ditu egin ahal izateko. https://www.youtube.com/watch?v=1Sl24O7bAYo\nGaurkosaioarennondiknorakoak • Aurreko eguneko lanarekin jarraitu… • Bideoa https://www.youtube.com/watch?v=1Sl24O7bAYo • Jolasaren ezaugarriak ezagutu • “Como se juega el niño cuando juega”. Myrtha Choklerren testuaren lanketa • Jolasaren historia ezagutzen hasi.Azalpena eta talde lana.\nAurrekosaioanegindako lana • Dibertitzea • Ezagupena • Lotsakendu • Garapena • Antolakuntza/askea • Harremanak • Beldurragaldu • Ikasi • Helburua • Denbora • Parte hartzailea\nHarremanak sortu • Sortzailea • Bakarka/taldeka • Positiboa izatea • Adin ezberdinetara egokitua • Galtzen eta irabazteb ikastea • Kirola egitea/lasaitzeko jolasak • Memoria • Estrategia • Kooperazioa • Laguntasuna lantzea • Esperientzia ezberdinak edukitzea • Kontzeptu ezberdinak ikastea\nKooperazioa lantzea • Norberak bere arazoak konpontzen ditu • Sentimenduak kanporatzeko • Integratzea • Mundu guztiarentzako • Koherentea • Adimen egokitua • Gaitasunetara egokitua • Ez sexista • motibatzailea\nJolasarenezaugarriak • Jarduera atsegina da. • Jolasak librea, berez sortzen dena eta erabat borondatezkoa izan behar du. • Jolasak berak badu helburu bat. • Jolasa fikziozko errealitate batean egiten da. • Jolas guztiek muga bat dute espazioan eta denboran. • Jolasak jarduera dakar berekin. • Jolasa haurtzaroari lotutako jarduera da • Jolasa sortzetikoa da. • Jolasaren bitartez, zein eboluzio-etapatan dagoen erakusten du haurrak.\nJolasarenezaugarriak • Jolasak haurrari bere burua irmotzeko aukera ematen dio. • Jolasak haurraren prozesu sozializatzailea bultzatzen du. • Jolasak desberdintasunak konpentsatzeko, jendea integratzeko eta errehabilitatzeko funtzioa betetzen du. • Jolasean, materiala ez da ezinbestekoa.


Emakumeak gizonak baino beheragoko mailan - Ahotsak.eus\nEmakumeak gizonak baino beheragoko mailan\nEmakumeak gizonak baino beheragoko mailan
Emakumeak beheragoko mailan zeuden lehen. Tabernetan ere ezin izaten zuten sartu, bestela kongregazioko zinta kentzen zien eta. Simonari zinta zergatik kendu zioten azaltzen du. Zinta berreskuratzeko egin beharrekoak eta apaizarekin izandako ika-mikak kontatzen ditu.
\nHizlaria(k): Azpiroz Nazabal, Simona\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan BRS-022-004 kodeko bideoa nahi duzula aipatzea: ahotsak@ahotsak.eus\nEmakumeak beheragoko mailan zeuden lehen. Tabernetan ere ezin izaten zuten sartu, bestela kongregazioko zinta kentzen zien eta. Simonari zinta zergatik kendu zioten azaltzen du. Zinta berreskuratzeko egin beharrekoak eta apaizarekin izandako ika-mikak kontatzen ditu.\nGaia(k): Familia eta harremanak » Sexua eta generoa » Genero berdintasuna , Ohiturak eta bizimodua » Erlijioa » Elizaren indarra\n-Baiño aparte beste gauz bat bai baigendun, nik ez dakit nola esan baiño. Gendun, emakumek giñen azpikoak, beheko maille hoi. Gizonak ez zeuken zeiken. Ezertatiken zigorrik ez zeuken. Alde hortatiken bueno, zan... Mutikoak'e bai, e. Neska txar hoik, gu "neska txar hoik" izaten giñen eta mutikoak beste zea bat izaten zuen. Hoi zan matxismo bat, aurren aurrenetik hola ezautu zuen eta hola etorri zan. Bai. Ta taberna batea sartu? Buenooo! Kongregazioko zinte, Mariaren Alabak izaten zien garai hartan, gu hala giñen, kongregazioko zinte kenduko ziguen gu harea sartu bagiñen, taberna batea sartu bagiñen. Zuk pentsa zazu nei zergatiken kendu zirean kongregazioko zinte. Nere ahizpe bat ezkondu zan eta haren bodan, nee aman anaia, osaba, bea Donostian-ta ibilitakoa zan-ta, harek dantzan-ta bazekin-ta, dantza lotua ittea ez zan libre. Ordun ba azken-azkeneko momentun, baiño momentu bakarra, osaba horrek eta azkenen jarriaazi niñun dantzan. Eta huexe bukatu bakarra in gendun. Ba hurrengo jaien sermoien hue esan zan elizen. Ta nei Marian Alaban kongregazioko zinte kendu in zien, kendu in zizen. Eta egondu nitzen gabe, eta geo berriz atzea txartela ateatzea jun behar izaten gendun urtero, eta txartela eta dotriñara jun giñenen apaiz horrek beti izaten zun neetzako halako zeozer. Gaztek denak eta bialdu eta bakarrik hartu niñun.\n-Lotsagabe ikusiko zintuen.\n-Bai ba, ni lotsagabe. Eta lotsagabe in nion, aizu. Hartu niñun zintengatik'e bai. Ta geo zintengatiken eskatu nion jarri al nezaken edo ez. Neska zahar-zahar bat zan, hari ematen genizkion, hue gendun presidenta. Zintak hari, hue garbie zan-ta. Gaiñea -nastutzea nijoa baiña igual zaio-. Soltera edo neskazahar zeuden hoiri ez zaie esan behar "neskazaharra", eta "soltera" ere ez, esan behar zaie "etxebirjiñek".\n-Bai, gure apaizen legea hola zan. Zien etxe-birjiñek. Ta guk eukitzen giñuen haundi hoik edo zahar hoik ba azpin bezela eukitzen giñuen. Ta esan zian egun baten, bakarrik hartu niñun baten, hemen neska bat estadun geldittu zan, soldaduskatik etorri zan mutil bat, etorri zan Berasteira, bere anaia han ez, eta hor egun batzuk pasa zittun ta, nik ez dakit, harena zula esaten zan, behintzat estadun geldittu zan. Ta geo hemendiken alde ein zun baiño ya sei bat hillebete edo aurreratutakoan. Lotu-lotue ibiltzen zan hola. Guk ez gendun sospetxaik'e horrena izan zittekeenik, ez, baiño geo behintzat kanpoa joan zan, eta geo kanpoan esan zuen semea izan zula. Ba apaiz horrei baten batek esan dio nik esan nula, ta ni hartu niñun. Ta nik esaten nion, aizu, nei ez bañdin badit -berrorrika, e-, nei beorrek ez baldin badit esan behar zeiñek esan dion, ez naiz ni hemendik etxea joango. Elizen, sankristin. "Ba joan zaitez etxera..., lotsagabea!", ta, "Ez, pekatue esatea libre da, eta pekatarie ez? Pekatarie beorri hori esan diona da, ez ni. Ordun datorrela honea, ni hemen egongo naiz". Sankristin bi zea zien, hor sankristi txikie ta hemen sankristi haundie. Ta nik txiki hortatik haundia alde ein zunen, harea ere seittu in nion. Eta esan zian: "Ez al dizut..., alde itteko esan dizut eta" hasi zitzaian eskuk zabalduta, ta alde ein in nion. Ta ez dakit oandiken zeiñek esan zion, baiño zan gezurre.\n-Esan zuen zuk esan zendula harek umea izan zuela?\n-Bai, haren familiak esan zula nik esan nula. Ta hori baten batek hari esan zion. Ta harek sinistu in zun esan zion dana, baiño nerea ez. Eske nei zian gorrotoa bezela, ez. Geo hok zittuan bere semeak baiño maittego. Bai, hok bai. Eta ni honekin nola ibiltzen nitzen, eta nola ni gaiztoa nitzen, "ardi beltza" esaten dan hoitakoa, haren ustez behintzat, ba kargatzen zan nee gaiñen. Nee gaiñen kargatzen zan. Holaxe ibiltzen niñun. Buenooo!\nSan Antonio Urkiolakoari egindako promesa\nPurgatorioko arimak bidegurutzeetan\nBataiatu gabeko haurrak hiltzen zirenean\nLutoa, bi urtean\nNoka, mutilek ere jakin beharrekoa\nNesken dantza taldea Bergarara\nPobre-aberats bereizketa hainbat eskolatan\nElizako ohiturak erakusten zizkieten


Gurean Gaur - Page #10\nPatera bat irauli egin da Lanzaroteko kostaldera iristear zegoela, gutxienez zazpi pertsona hil dira eta beste hogeita zortziak onik iristea lortu dute. Bestalde, Tenerifen ontzi bat desagertu da, zazpi pertsonekin, horietako hiru umeak ziren. Egunero iristen dira migratzaileak Kanariar Uharteetara, eta beste milaka harrapatuta daude kanpalekuetan. Espainiako Gobernuak jatorrizko herrialdeetara itzularazi nahi ditu.\nGurean gaur 2020-11-25\nEuskal hiriburua euskaraldian murgilduta dagoelarik EH Bildu eta Geroa Bai udal taldeek eskuineko hirukoari eskatu diote euskararen sustapenerako erabili gabeko diru-laguntzak dinamikari bideratu ditzan.\nManifestazioa deitu dute Eskubide Sozialen Kartak eta Oinarrizko Arreta Zaintzeko Plataformak larunbaterako eta bertan oinarrizko arretarako baliabideak eta inbertsioak eskatuko dituzte\nMadrilgo Gobernuak COVID funtseko bigarren fasearen banaketa burura eraman du, eta Eusko Jaurlaritzari beste 152 milioi euro eman dizkio. Hala, guztira, 480,6 milioi jaso ditu Gasteizko gobernuak pandemiaren gastuei aurre egiten laguntzeko. Nafarroako Gobernuari aldiz, 57 milioi euro egokitu zaizkio, eta, jadanik, 118 milioi euro jaso ditu guztira, aurretik eman ziotena kontuan hartuta.\nHegazkingintzaren sektorea gogor kolpatu du koronabirusaren krisiak. Oraingoan, ITP taldeko PCB enpresak 136 langile finko kaleratzeko asmoa berretsi du. Hala, lan-gatazkei helduta, Gestamp Taldeak sindikatuei jakinarazi die duela aste batzuk iragarritako enplegua erregulatzeko espedientea aurrera eramateko borondatea duela. Ostera, hezkuntza eta Euskal Herriko Unibertsitateko garbitzaileek bigarren greba eguna dute gaurkoan.\nEuskal Herria Durangoko Azokara hurbildu ezingo den urte honetan, Euskal Herrian zehar barreiatuko da Durangoko Azoka. Hala aurkeztu du Gerediaga elkarteak Eusko Jaurlaritzarekin batera aurrera aterako duen “Zu non han DA!” ekimena. Azoka bera online izango dela iragarri zuen elkarteak urrian eta iragan ostiralean, aurtengo Azokaren beste berritasun bat aurkeztu zuten.\nGogoan izan gaur dela Euskaraldian izen emateko azken eguna\nEgungo egoerak euskaraldian ere izugarrizko eragina izan du. Zailtasunak handiak izan dira, baina denen artean posible izaten ari da ariketa masiboa egitea. Aurtengo Euskaraldia Euskal Herri osoko 421 udalerritan antolatu da. Lurraldez lurralde, izena eman duten herritarren %9 Arabakoa da, %33 Bizkaikoa, %44 Gipuzkoakoa, %12 Nafarroakoa eta %2 Ipar Euskal Herrikoa. Gogoratu gaur dela izen emateko azken eguna.\nGure begiz 2020-11-24\nKoronabirusaren joerak onera egiten jarraitzen du EAEn


BAZTANDARREN BILTZARRA EGIN EDO EZ ERABAKIKO DA ABENDUAREN 29an\nData: abenduak 04, 2017\nBaztandarren Biltzarra elkartea hausnarketa urtean dago. Duela hilabete batzuk aipatu zituzten zailtasunei bertze arazo potolo bat gehitu beharra diote orai: «orain arte ginen kide kopuruarekin nahiko larri ibiltzen ginen besta aitzinerat ateratzeko; honekin ez aski, azken hilabeteetan kide kopurua jautsi egin da. Hortaz eta egoera sakonki aztertuta, kide berriak sartzea ezinbertzekoa da».\nHoni konponbidea bilatzeko, abenduaren 29rako baztandar guztiei zuzendutako bilera bat deitu dute. Bilera Arizkuneneako sabaian izanen da, ortziralean 20:30ean.


Gure zerbitzua - Ningbo Melesun Industries, LTD.\nZure eraikinean, dauden tamaina eta zure automatizazio prozesuaren eskakizuna konbinatuz, lerro berri bat behar izatea edo osagai berriak gehitzeko gure existitzen den ildotik, lagun zaitzake dugu eta elkarlanean elkarrekin lan egiteko diseinua eta marrazkiak berri bat. Gure teknikak adituek emango dizu gure iradokizun edo soluzioak betiere arazoak izan duzun bezala.\nProduktuen Entseguak eta Prestakuntza\nerlazionatutako gauza prestatzeko aldez aurretik amaitutako makinen proba exekutatzen programa osoa dena leun eta sailkatua bidalketa aurretik bermatu behar dugu. Gure ingeniari gure bezeroen langileek prestakuntza osoa egin gure webgunean hain makinak funtzionatzeko ahal izango dute oso ondo ezberdinak bezeroen eskaerak kontuan hartuta.\nGure ingeniariek bidaliko dizugu erosleei 'enpresei ekoizpen lerroa, batez ere erosle nor lehenik gure makinak erosi eta ez dakit nola funtzionatu for instalatzeko, zure lerroa produktuak ekoizteko gai izan arte.\nOrdezko piezak luze horiek behar duzun bezala premiazkoa, horiek bidaliko dizugu gure lehenengo lehentasuna arabera zure ekoizpen egoera onean line ziurtatzeko gisa ere badugu.


50 arizale arituko dira Urdiñarbeko maskaradetan — dantzan.eus\nHemen zaude: Hasiera › Albisteak › 50 arizale arituko dira Urdiñarbeko maskaradetan\nUrdiñarbeko maskaraden entsegua. Argazkia: Eire Vila. Dantzan, CC BY-SA\nIgandean abiatuko dira 2019ko maskaradak eta Urdiñarbeko gazteek izango dute herriz herri maskaradak eramateko ardura. Berrogeita hamar arizale baino gehiago arituko dira eta guztira 16 agerraldi egingo dituzte Zuberoako herrietan. Azken urteetako maskaradetako talderik handiena da aurtengoa, aurreko urteetan hogeita hamar bat arizale inguruko taldeak osatu izan dira eta aurten berrogeita hamarretik gora arituko dira; Urdiñarben gazte ugari baitaude.\nUrtarrilaren 6an hasi eta apirilaren 21era bitartean arituko dira maskaradako arizaleak herriz herri Urdiñarben hasi eta amaituz. Azken urteetan ez bezela, aurtengo arizale taldeak, bi aitzindari talde izango ditu; gorriak eta beltzak.\n2006an egin ziren maskaradak azkenekoz Urdiñarben. Aurtengo maskaradak prestatzeko aldiz, 2018ko apirilean hasi ziren astero biltzen, nolako maskaradak antolatu nahi zituzten erabakitzeko eta prestaketa lanekin hasteko. Zenbait kargu berri daude aurtengo taldean, eta hiru hartz ere arituko dira.\nHona 2019ko Urdiñarbeko maskaradan parte hartuko duten arizaleen zerrenda:\nTxerrero gorria: Elorri Berrogain.\nGatuzain gorria: Marion Orreindi.\nKantiniersa gorria: Maiana Barreix eta Camille Queheillalt.\nZamaltzain gorria: Iban Etchegoinberri.\nEntseinari gorria: Ximun Bedekarratz.\nTxerrero beltza: Maitena Berrogain.\nGatuzain beltza: Eloïse Coyos eta Maider Daguerre.\nKantiniersa beltza: Maritxu Neguelua.\nZamaltzain beltza: Bixintxo Berrogain.\nEntseniari: Xabi Etxegoinberri.\nJauna: Ximun Barreix.\nAnderea: Solange Chimix.\nLaboraria: Pette Larregain.\nLaborisa: Mélanie Casteigs.\nKukulleroak: Pette Karrikiriborde, Ion Marcel Kaparrus, Pette Hontaas, Julen Lanouguere, Julie Larregain, Pauline Etxhebarne, Amaia Etxheto, Joana Boissinot.\nMarexalak: Xabi Negueloua, Aetz Etxhart, Luxi Lustau, Katti Barreix, Emma Berrogain, Maiana Eihartz.\nKerestuak: Gillen Negueloua eta Johañe Berrogain.\nXorrotxak: Mickael Merkapide eta Mattin Berrogain.\nBuhame jauna: Xabi Etxegoinberri.\nBuhameak: loic Casteigs, Ximun Loustau eta Clément Queheillalt.\nHartzak: Paxkal Barreix, Kevin Strauch Carrof eta Xavier Daguerre.\nKabana: Benat Etxegoinberri.\nKauterak: Antton Negueloua, Petti Iratzabal eta Michel Jarragoien.\nBelagileak: Clea Berrogain, Maiana Etxhegoinberri, Thérèse Moustrou, Maider Barreix eta Mailis Larragnegui.\nBedeziak: Mathieu eta Benoit Chimix.\nDantza maisua: Peio Bedekaratz.